Mestská  časť  Bratislava - Nové Mesto
_________________________________________________________________________
Materiál  na  rokovanie
Miestneho  zastupiteľstva
Dňa  25.9. 2012

 Správa  o  činnosti  škôl  a  školských  zariadení  v mestskej  časti
Bratislava – Nové  Mesto za školský  rok  2011/2012.
                                 
Predkladá :                                                                     Materiál  obsahuje :
Ing. Ľudovít  Kollárik                                                    1. Návrh  uznesenia
prednosta                                                                       2.Dôvodovú  správu
                                                                                       3. Návrh správy           
                                                                                      
Spracoval :                                                                     Stanovisko  právnej  skupiny :
                                                                                       - nie  je  potreba  právneho  posúdenia
Mgr. Vladimír Novák                                                            
vedúci oddelenia  školstva
Elena  Hlivová
referentka  pre  školstvo

Prizvať :

spracovateľov

                                                           September  2012

N á v r h     u z n e s e n i a

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
Miestne  zastupiteľstvo

s ch v a ľ u j e

     Správu o činnosti  škôl a školských  zariadení  v mestskej  časti  Bratislava – Nové  Mesto  za  školský  rok  2011/2012.

- bez pripomienok
- s pripomienkami

 

                                         Dôvodová  správa
         Národná  rada  Slovenskej  republiky  dňa  4.novembra  2003  schválila  zákon  č. 596/2003 Z.z.  o  štátnej  správe  v  školstve  a  školskej  samospráve  , ktorý  nadobudol  účinnosť 1.1. 2004. Na  základe  § 6  citovaného  zákona , predkladáme  na  schválenie  Správu  o činnosti  škôl  a školských  zariadení  za  školský  rok  2011/2012. 
         Materiál obsahuje  činnosť základných a  materských škôl  v mestskej  časti  Bratislava- Nové  Mesto  v oblasti  výchovy a vzdelania ako i v oblasti  riadenia škôl  a spolupráce s mestskou  časťou .
         Uvedený  materiál  bol  prerokovaní v komisii  školstva a odporučený  na  schválenie  Miestnou  radou  dňa  11.9.2012  bez  pripomienok.

     
V školskom  roku  2011/2012 sa v Mestskej  časti  Bratislava – Nové Mesto ako  zriaďovateľovi  základných  škôl s  materskými  školami(ZŠsMŠ) a školských  zariadení,  uskutočňoval výchovno-vzdelávací  proces v 8 základných školách, 11 materských školách  a v 8 školských kluboch detí (ŠKD).  Stravovanie detí  sa realizovalo v 11 školských  jedálňach  a v 8  výdajniach  stravy.
     Základné školy navštevovalo  2325 žiakov, čo je o 10 žiakov viac ako v minulom školskom roku.. Zvyšuje  sa  odchod žiakov do osemročných gymnázií.  Pozitívna je skutočnosť, že každoročne sa nám na začiatku školského roka zvyšuje počet nastupujúcich detí do prvých ročníkov. Pre práve začínajúci školský rok je to 337  čo je o 4 prvákov viac. Nárast detí sme zaznamenali aj v materských školách, do ktorých nastúpilo 963 detí (tabuľka č.1) a v porovnaní s minulým školským  rokom je to o 99 detí viac.
Základné  školy
     Novomestské školy s  kvalitnými pedagogickými kolektívmi  sú stabilizované. Stanovené  úlohy vyplývajúce z pedagogicko-organizačných  pokynov MŠ SR(POP) na  školský rok 2011/2012 plnili dôsledne a podľa platnej legislatívy. Vyučovanie  sa realizovalo v súlade so štátnym vzdelávacím programom, školskými vzdelávacími programami a učebnými osnovami, s dôrazom na kvalitu získavaných vedomostí a zručností žiakov, s uplatňovaním moderných učebných metód zameraných na rozvoj samostatnosti, tvorivosti a kompetencií žiakov. Školy sa  sústredili  na vypracovanie  školských  výchovných a vzdelávacích  programov  pre  4. a 8.  ročník.  Podľa  uvedených  programov  sa výchovný a vzdelávací proces uskutočňoval kvalitne a bez vážnejších  problémov. Jeho progresívne formy sa prejavili významným efektom aj vo vzájomných interakciách členov pedagogického zboru. Návšteva a absolvovanie rôznych vzdelávacích aktivít pedagógov, následná diskusia k nim počas celého školského roka  podporila  rozmanitosť prístupov k vzdelávaniu žiakov, rozmanitosť aktivít i vlastného vyučovacieho procesu. Na pravidelných metodických stretnutiach viedli pedagógovia otvorené dialógy s cieľom navzájom sa podeliť o vedomosti skúsenosti získané štúdiom a praxou. Inovačné metódy a postupy aj týmto spôsobom prenikli do práce škôl, ktoré si plnili ciele humanizácie výchovy a vzdelávania. Charakteristická bola dôvera v kvalitu, profesionálnu zdatnosť a tvorivosť pedagógov školy. Žiaci boli vo výchovno-vzdelávacom procese vedení k racionálnemu učeniu a pružnému prispôsobovaniu sa meniacim podmienkam života. 

Cení sa, že zriaďovateľ základných škôl s materskými školami, mestská časť Bratislava-Nové Mesto mimoriadne významne podporuje aj telesnú a športovú výchovu žiakov. Na lyžiarsky výcvikový kurz prispel finančnou čiastkou 33,19 € na žiaka,  záujem  detí o výcvik však  klesol. V tomto  školskom  roku  sa  lyžiarskeho  kurzu  zúčastnilo 180  žiakov,  čo je v súčasnosti maximum. Veľkou  pomocou je aj iniciatíva samosprávy týkajúca sa plaveckého výcviku  na  školách,  ktorú  mestská  časť  podporila  sumou  20 €  pre  najstaršiu  skupinu  detí  v MŠ a tretiakov  v ZŠ. Vedenie škôl sa trvale snaží motivovať žiakov  aj k ďalším športovým aktivitám, ktoré racionálne podporujú zdravý fyzický aj duševný vývoj detí. V porovnaní s uplynulým školským rokom sa výchovno-vzdelávacie výsledky a hodnotenie žiakov sa pohoršilo o 0,5 percenta. Prospelo 99,3 % žiakov (viď tabuľka č.4). Na komisionálne skúšky bolo pripustených  26 (vlani 25) žiakov a 17 (5) ich bude opakovať ročník.  Analýzou výchovno-vzdelávacích  výsledkov môžeme potvrdiť, že prechod žiakov z I. stupňa na II. stupeň je v súčinnosti  s nárokmi  pedagógov  bez  väčších  problémov. Žiaci prejavujú väčší záujem o predmety, v ktorých sa vyžaduje komunikatívnosť, logické myslenie, odborná terminológia a hľadanie súvislostí  a nadväznosti. Vo výchovnom procese vyvinuli nielen pedagógovia, ale aj výchovní poradcovia, psychológovia či kurátori značné úsilie i príprave žiakov k zodpovednému vzťahu k životu. Veľa pozornosti sa venovalo žiakom s poruchami správania, záškolákom a tým, čo sa snažili ohrozovať svojich spolužiakov. Všetky priestupky boli riešené priebežne a odzrkadlené sú na počte znížených známok zo správania. Na II. stupeň bolo znížených 41 (30) známok, na III. stupeň 15 (11) a na IV. stupeň 2 (3)žiakom. Z uvedeného vyplýva, že v porovnaní s minulým školským rokom došlo k miernemu zhoršeniu  známok zo  správania. Nárast  sme  zaznamenali aj v počete  pokarhaní riaditeľom školy  z  90 na 112, ale  aj pokarhanie triednym učiteľom dostalo 115 (86) žiakov. Jedným z cieľom škôl bolo aj vytváranie aktivít zameraných na spoluprácu s rodinou, pričom zvýšená pozornosť sa venovala hlavne rodinám, ktoré neprejavovali záujem o spoluprácu a ignorovali asociálne prejavy ich detí. To sa odrazilo na počte ospravedlnených na žiaka 76 (75). Iba o niečo sa zvýšil počet pochvál udelených riaditeľmi škôl z 320 na 321. Žiaci úspešne prezentovali školy na rôznych súťažiach a olympiádach ( tabuľka č. 6,7,8,). Vyučujúci im venovali všestrannú odbornú starostlivosť v čase i mimo vyučovania a cieľavedomou systematickou prácou ich viedli v príprave na rôzne stupne a druhy súťaží a olympiád. Tabuľka č.3 informuje o organizovaní školy v prírode, lyžiarskych výcvikových kurzoch a plaveckých výcvikových kurzoch. Tabuľka č.5 informuje o rozmiestnení žiakov 9. ročníkov  na   stredné školy. 

Kultúrne a športové podujatia  v školskom roku 2011/2012.
Kultúrne podujatia žiakov základných škôl Nového Mesta sa uskutočňovali v súlade s požiadavkami a kritériami súťaží, ktorých garantom bolo Ministerstvo školstva SR, Ministerstvo kultúry SR.  Víťazi školských kôl , ktorí reprezentovali svoju školu ale aj mestskú časť postupovali do krajských kôl a ich víťazi do celoslovenských kôl.
8.2.2012 sa na ZŠ Tbiliská 4 ( MČ Bratislava – Rača ) uskutočnilo krajské kolo tradičnej súťaže v umeleckom prednese ŠALIANSKY MAŤKO. Ema Hergottová zo ZŠ Česká v I. kategórii obsadila 2 miesto .
28.2.2012 sa na ZŠ Odborárska uskutočnil 59. ročník medzinárodnej výtvarnej súťaže EURÓPA V ŠKOLE. Ústrednou témou bolo výtvarné zobrazenie a ponímanie „Tvoja-moja-naša budúcnosť“. Do súťaže sa zapojilo 125 žiakov. Víťazné postupujúce práce žiakov mohla verejnosť vidieť v Stredisku kultúry B-NM v období od 6.3.- 13.3. 2012. Najviac cien získali žiaci zo ZŠ Kalinčiakova a ZŠ Odborárskej. 17 prác postúpilo do celoslovenského kola.
29.2.2012 sa v Dome kultúry na Kramároch uskutočnila súťaž v speve NOVOMESTSKÝ ŠKOVRÁNOK . Spevácka súťaž  typu karaoke, ktorej popularita na školách stúpa a jej kvalita sa z roka na rok zvyšuje. Tento ročník bol vyhodnotený ako najkvalitnejší spomedzi všetkých ročníkov súťaže, ktorej sa zúčastnilo 20 spevákov zo základných škôl Nového Mesta. 
20.3.2012 miestom konania súťaže žiakov druhého stupňa základných škôl vo varení KREATÍVNA VAREŠKA  bola ŠJ pri ZŠ s MŠ Za kasárňou. Za každú novomestskú školu súťažilo dvojčlenné družstvo zložené zo žiakov druhého stupňa + vedúca  školskej jedálne( mala len poradnú úlohu). Hodnotilo sa: ochutnávka pripraveného uvareného jedla a prestieranie - stolovanie. Súťaže sa zúčastnilo 16 žiakov.
28.3.2012 sa v areáli na Kuchajde uskutočnil už VII. ročník jarného zvykoslovného podujatia vychádzajúceho z tradičnej ľudovej kultúry na Slovensku, z okolia Bratislavy pod názvom LÉSOLA, LÉSOLA, KVJETNÍ NEDZEUA...Pripomenutie si tradičného predveľkonočného zvyku „rozlúčka so zimou a vítanie jari“. Tento rok sme spoločne s viac ako 300 deťmi základných škôl Nového Mesta priniesli na Kuchajdu stužkami a vajíčkami vyzdobené letečko:
-letečko - konár z brezy alebo zlatého dažďa ozdobeného pestrofarebnými vajíčkami, stužkami, vtáčikmi, retiazkami, ktorý symbolizuje príchod jari

-vynášanie kiselice - figurína oblečená do ženského kroja, ktorá symbolizuje odchod zimy.
3.4.2012 sa na ZŠ Cádrova uskutočnila súťaž v prednese poézie a prózy už 56.ročník HVIEZDOSLAVOV KUBÍN. Do súťaže sa zapojilo 19 škôl, okrem Nového Mesta aj školy z Rače a Vajnor. Celkový počet súťažiacich dosiahol počet 69. Súťažiaci z našich škôl dosiahli veľmi pekné výsledky. 20.4.2012 sa v rámci projektu enviromentálnej výchovy sa na pôde ZŠ s MŠ Riazanská uskutočnila výtvarná súťaž v maľovaní obrazov. Súťaže sa zúčastnilo 7 družstiev zo ZŠ Nového Mesta. Súťažné témy: Za oknami našej školy, Záhrada je naša škola, Ži a nechaj žiť!, voľná téma. Súťažiaci svojou tvorivosťou  maľovaním na kovový podklad vytvorili 16 výtvarných diel o rozmeroch 1x1 meter. Vytvorené práce sa stali súčasťou enviromentálnej učebne v prírode v areáli ZŠ Riazanská.
25.4.2012 sa v priestoroch SK BNM na Vajnorskej súťažilo o najsympatickejšie dievča a chlapca ZŠ Nového Mesta. Žiaci z druhého stupňa v súťaži nazvanej MISS A BOY 2012 súťažili v troch disciplínach ( 1.úloha :promenáda, hodnotil sa šarm, vzhľad, pohybová kultúra, držanie tela, 2.úloha: hodnotila sa úroveň jazykového prejavu, 3.úloha: voľná disciplína). Súťažilo 25 žiakov. Najsympatickejším dievčaťom roka 2012 sa stala Claudia Turanovičová zo ZŠsMŠ Česká, titul o najsympatickejšieho chlapca z minulého roka obhájil Julian Smoliga zo ZŠsMŠ Riazanská.
Spolupráca s Knižnicou B-NM je už niekoľko rokov na vysokej profesionálnej úrovni. Organizácia vychádzala maximálne v ústrety potrebám a požiadavkám škôl napr.: v priebehu celého školského roka Knižnica BNM  uskutočňovala hodiny literárnej a informatickej výchovy na ZŠ s MŠ Za kasárňou, na ZŠ s MŠ  Jeséniova , ďalej uskutočňovala rôzne besedy s autorkami kníh ako: Pavlou Sabolovou, Gabrielou Futovou... Záverom môžeme konštatovať, že súťaže, ktoré sa realizovali vychádzali zo základných pedagogických dokumentov. Naša snaha smerovala k tomu, aby sa výchovy (hudobná výtvarná výchova ale aj slovenský jazyk) stali predmetmi činnostnými a zážitkovými, aby sa posilňovali prirodzené predpoklady žiakov, snažili sme sa sprostredkovať národné a svetové dedičstvo, pričom východiskom poznávania bola samotná hudba, hudobné, výtvarné a literárne aktivity žiakov. O tom, že tieto činnosti prinášajú žiakom radosť sme presvedčili tých, ktorí sa zúčastnili akýchkoľvek súťaží .
     Mestská časť Bratislava-Nové Mesto v záujme všestrannej starostlivosti o deti a mládež zabezpečuje popri iných činnostiach a úlohách aj podmienky pre telovýchovnú a športovú prípravu na ôsmich základných školách s jedenástimi materskými školami, ktorých je zriaďovateľom. V spolupráci s Celoštátnou komisiou športových súťaží žiakov Ministerstva 

školstva, vedy, výskumu a športu SR, Centrom voľného času detí a mládeže Bratislava III., učiteľmi telesnej výchovy základných škôl, a  športovými zväzmi pripravili v školskom roku 2011/2012 pre žiakov novomestských škôl  športové súťaže zaradené do Kalendára rekreačných, športových a telovýchovných podujatí v mestskej časti Bratislava-Nové Mesto. Podujatia boli organizované v súlade so štátnym a školským vzdelávacím programom, vzdelávacou oblasťou zdravie a pohyb tak, aby žiaci  končiaci základnú školu poznali význam telesnej a športovej aktivity pre upevňovanie zdravia.
Materské školy:  
Hlavným cieľom predprimárneho vzdelávania bolo dosiahnúť optimálnu perceptuálno-motorickú , kongitívnu a citovo-sociálnu úroveň ako základ pripravenosti na školské vzdelávanie a na život v spoločnosti, čo sa darilo uskutočňovať v školskom roku 2011/2012 pod dohľadom erudovaných pedagogických pracovníkov na 11 predškolských  zariadeniach s celodennou výchovnou starostlivosťou, s počtom tried 41 a s počtom detí 963, čo je o 99 detí viac ako v predchádzajúcom školskom roku. 
Materské školy v našej mestskej časti organizovali rôzne aktivity (športové, pohybové, relaxačné, tvorivé...), jazykovú prípravu a vhodnú komunikatívnosť učiteliek s deťmi. Do svojho programu zahŕňali aj alternatívne prvky. Na veľmi dobrej úrovni prebiehala výučba cudzích jazykov. S anglickým  jazykom  sa  oboznamovalo 281  detí, s nemeckým 90, s španielským 25 a s francúzskym jazykom 63 detí. Väčšinu vyučovania  cudzích jazykov  vyučujú  odborní  učitelia  základných škôl  bez  finančných  nárokov  rodičov  detí. Veľký zreteľ sa kládol na program podporujúci zdravie a environmentálnu výchovu. Na každej materskej škole sa pokračovalo už v rozbehnutom počítačovom programe prvotnej výučby KidSmart  pre rozvoj vzdelávania založené na informačných technológiách v predškolskej výchove. 
Z analýzy plnenia cieľov možno konštatovať, že v materských školách sa realizovala cieľavedomá, systematická a podnetná výchovno-vzdelávacia činnosť. Boli uplatňované rôzne organizačné formy a nadštandardné aktivity, využívané vhodné pedagogické prostriedky, stimulačné výchovné a aktivizujúce vzdelávacie metódy. Proces učenia prebiehal v rôznych organizačných formách v materskej škole i mimo nej, čo dokazujú aj uvádzané aktivity (tabuľka 2):
•	oboznamovanie s anglickým, nemeckým, španielskym a francúzskym jazykom 
•	výlety, exkurzie, školy v prírode  

•	kurzy základov plávania, lyžovania, korčuľovania, turistiky
•	oslavy významných dní 
•	kultúrne podujatia (divadlá, koncerty)
•	súťaže, predstavenia, výstavy 
•	krúžky: športový, tanečný, hudobný, gymnastický, joga, karate 
•	turistické vychádzky, športové dni  
            pitný režim
Vzhľadom k tomu, že je veľký záujem rodičov o naše materské školy  riaditelia ZŠ s MŠ uplatnili kritéria pre prijatie detí schválené miestnym  zastupiteľstvom. Uplatnili kritéria,  ktoré vychádzali z týchto základných bodov:   
1.	Podľa školského obvodu ZŠ s MŠ v mestskej časti Bratislava – Nové Mesto.
Obvod ZŠ Kalinčiakova je pre MŠ spoločným obvodom so ZŠ s MŠ Česká 10.
2.	Päťročné deti a deti s odloženou školskou dochádzkou  prednostne podľa 
Vyhlášky Ministerstva školstva č.353/1994 Z.z., z MČ BNM
3.	Dieťa mimo obvod ZŠ s MŠ trvale bývajúce v MČ BNM.
4.	Starší súrodenec navštevujúci ZŠ v MČ BNM.
5.	Rodič dieťaťa pracuje v MČ BNM.
6.	Ostatné prihlásené deti
   Prevádzka predškolských zariadení v čase hlavných letných prázdnin prebiehala podľa vopred  schváleného  harmonogramu, s ktorým  boli  včas  oboznámení  rodičia  detí  navštevujúcich  materské  školy. Počas  letných  prázdnin  bola  otvorená najmenej  jedna  materská  škola v mestskej  časti.
     Každá materská škola zaradila do svojho výchovno-vzdelávacieho procesu činnosti na podporu fyzického a psychického zdravia detí, čo zodpovedá ich záujmom a požiadavkám zákonných zástupcov.  

Práca s menšinami  :
Oddelenie školstva sa tento rok zameralo aj na národnostné menšiny, ktoré sú svojim počtom najvýznamnejšie. Na  oddelení  školstva  je  poverený  zamestnanec, ktorý  priamo  spolupracuje s národnostnými  menšinami. Podľa informácií získaných zo štátnych inštitúcií je v našej  mestskej  časti  najväčšia koncentrácia Vietnamcov a Číňanov v rámci Slovenska. Činnosť oddelenia sa najprv zamerala na vietnamskú komunitu. V okolí Nobelovej ulice sa nachádza nielen veľká vietnamská ubytovňa, ale aj škola so sídlom na ulici Odborárska 2,  ktorú navštevuje najviac vietnamských deti.. Po dohode a vzájomných rozhovoroch medzi vedením MÚ BNM, školou a predstaviteľmi Vietnamskej komunity dospelo  sa k rozhodnutiu , zaviesť ako nepovinný predmet na škole výučbu vietnamského jazyka, kultúry, histórie a tradičných  ľudových remesiel.
Pri oslavách MDD boli pozvaní a následne prítomní aj predstavitelia Čínskej komunity, pre  ktorých  sme  vytvorili  podmienky  vzdelávania  v ZŠ  Sibírska. Oslavy MDD sa konali pod heslom – Poznajme sa navzájom- a konali sa za účasti nielen slovenských  ale aj čínskych a vietnamských detí.
Záverom možno povedať, že iniciatíva zo strany zástupcov MÚ BNM smerom k vyselektovaným národnostným menšinám bola tento rok nadštandartná a v blízkej budúcnosti bude určite veľkým a významným prínosom pre vybrané školy  a národnostné   menšiny.
Školské  stravovanie:  pri materských  školách  pracovali  3   a pri základných  školách   8  školských  kuchýň, ktoré  zároveň  zásobovali  8  výdajní  stravy  v  materských  školách. Aj táto oblasť  školského  stravovania v  tomto  školskom  roku  pôsobila  stabilizovane  a  počet  zariadení  sa  momentálne  javí  ako  efektívny. Veľký  dôraz  sa  kladie  na  hygienu . Činnosť školských jedální prebiehala v kvalitných zariadeniach s ohrevnými pultmi, ktoré sa stali súčasťou každej školskej jedálne. K  skvalitneniu  práce  napomáha  činnosť  externej  metodičky, ktorá  pravidelne  informuje  vedúce o  všetkých  zmenách v  oblasti  školského  stravovania. O kvalitnej  činnosti v  školských  jedálňach nasvedčuje fakt, že  počet  stravníkov  v  našej  mestskej  časti neklesá, v tomto  školskom  roku  bolo prihlásených  84 % (83%) detí.  Mestská  časť  prispievala  sumou  150 € na  dieťa a rok. V základných  školách  stúpol  záujem  o  vydávanie  mliečnej  desiatej  cestou  automatov  v spolupráci s Rajom, a.s.
Riadenie  škôl :   v zmysle  ustanovenia  § 7 ods.  1  Zákona  č.596/2003 Z.z.  o  štátnej  správe  v  školstve  a  školskej  samospráve  od 1. júla  2004   v  rámci  mestskej  časti  Bratislava – Nové Mesto  pracuje školský úrad  zabezpečujúci  činnosti  podľa § 6 ods.5 a ods.8  vyššie  uvedeného  zákona. Pedagogicko-organizačné  pokyny ministerstva  

školstva boli  nosným  pilierom v práci  škôl. Pri práci s integrovanými deťmi sa pracovalo podľa predpísaných materiálov Metodické pokyny na hodnotenie a klasifikáciu žiakov  a Metodické usmernenie  Ministerstva školstva. Z  toho  vyplýva i  metodické  usmerňovanie  škôl  a  školských  zariadení. Riaditelia  škôl  sa  stretávali  na  pravidelných  aktívoch  spoločne  s  odbornými  zamestnancami  miestneho  úradu ,  ale  i  s  pracovníkmi  školskej  inšpekcie, krajského  školského  úradu a ministerstva  školstva. Od  druhého  polroka nastala  zmena  vo  vedení  ZŠsMŠ Riazanská,  kde  po  výberovom  konaní  sa  stal  zástupcom  riaditeľky  Mgr. Marián  Trojčák. 
Metodická činnosť:  externých metodikov funguje v pôsobnosti mestskej časti Bratislava – Nové Mesto už od roku 2004.  V súlade so súčasným trendom je vytvárať predpoklady na profesijný rozvoj učiteľa, čo súvisí aj s prijímaním a chápaním zmien a rozvojom vzdelanosti. Prioritnou úlohou externých metodických pracovníkov je získavať nové informácie a produkovať ich svojim kolegom, taktiež rozvíjať spoločné myšlienky a využiť ich k rozvoju pedagogického vnímania a profesijného rozvoja učiteľov. Máme vytvorených 15 kabinetov pod vedením externých metodikov, ktorí korigujú činnosť a prácu učiteľov v sekcii svojich predmetov formou pravidelného stretávania, konzultácii, exkurzií, sebavzdelávania a riešenia modelových situácií. Organizujú zasadnutia sekcií, ktorých obsahom je výmena skúseností v zmysle zlepšovania kvality výučby podľa pedagogicko-organizačných pokynov. Uskutočňujú odborno-metodickú, poradenskú a manažérsku činnosť, pozývajú na sekcie odborníkov a starajú sa o administratívu spojenú v spolupráci s mestskou časťou. V neposlednej rade organizujú aj súťaže v rámci mestskej časti Bratislava – Nové Mesto.
     V školskom roku 2011/2012 pracovali všetci metodici podľa vopred vypracovaných plánov, ktoré si členovia sekcií schválili na začiatku školského roka. Vymieňali si skúsenosti z priebežného vzdelávania novej koncepcie.
ŠKD :  i napriek plánu práce sa kabinet ŠKD stretol v priebehu školského roka až desaťkrát, kde si vychovávateľky vymieňali skúsenosti v oblasti spoločensko-vednej, estetickej, pohybovej a environmentálnej.  Uskutočnilo sa päť súťaží, jedna komentovaná 
záujmová činnosť a stretnutie so psychologičkou. Súťaže boli volené tak, aby mali o ne záujem aj deti, ktoré nemali príležitosť v škole zvlášť vyniknúť. Na súťažiach sa hľadali individuality každého dieťaťa, ktoré sa dali vyzdvihnúť. Medzi najzaujímavejšie akcie patrili napríklad  Šarkaniáda, Tvorítko, Karneval, Dva týždne v knižnici, športová olympiáda a iné. 
Záver :     
  Môžeme konštatovať, že plánované úlohy sa v uplynulom školskom roku v prevažnej miere splnili. Zvýšila sa efektívnosť vyučovacieho procesu tak, aby smeroval k rozvoju 

žiakovej osobnosti, jeho nadaniu, rozumových a fyzických schopností. Vytvárali sa podmienky na využívanie rôznych zdrojov informácií v príprave na vyučovanie. Tiež sa vytvárali podmienky aj pre realizáciu voľno časových aktivít v školských a mestských knižniciach a kultúrnych zariadeniach. Organizovalo sa mnoho kultúrnych a športových aktivít, ktoré boli súčasťou výchovno-vzdelávacieho procesu, ale aj v rámci voľného času detí. Práca učiteľov v oblasti výchovy a vzdelania detí je dlhotrvajúca a veľmi náročná. Nezamestnanosť v rodinách, rozvodovosť a iné sociálne problémy negatívne vplývajú na výchovu detí, čo  zaťažuje  prácu  vedenia a pedagógov  na  školách.

Základná škola s materskou školou,  Cádrova 23,      príloha  1/8
					                           	šk. rok 2011/2012            
Záverečná správa                  
Výchovná  oblasť :
V priebehu celého školského roka sme venovali veľkú pozornosť žiakom s poruchami správania, poskytovali sme individuálne a skupinové konzultácie, rozhovory s rodičmi. Spolupracovali sme aktívne s PPP, s CVaPP a s psychologičkou PhDr.  Žalondekovou. Problémy, ktoré nastali, sme hneď riešili v trojuholníku dieťa – rodič – učiteľ. Počas školského roka sa nevyskytol závažný problém. Počas školského roka bolo vymeškaných v I. polroku 6211 hodín a v druhom polroku 7598 hodín, čo predstavuje v priemere 94,58 hodín na jedného žiaka. 
Vzdelávacia  oblasť :
V školskom roku 2011/2012 sme sa riadili podľa  zákona 245/2008 z 22 mája 2008 o výchove a vzdelávaní (školský zákon) a o zmene a doplnení niektorých zákonov, pedagogicko-organizačných pokynov MŠ SR, vyhlášok a zákonov, ktoré vstúpili do platnosti a metodických orgánov školy /MZ, PK/. V tomto školskom roku sme učili v triede  9.A  variant 3.  Na I. stupni sme doplnili školský vzdelávací program o hodiny SJL, AJ a Tv a na II. stupni o AJ, FJ a Informatiku.   Vedomostnú úroveň žiakov sme dopĺňali návštevami knižníc, múzeí, besedami, exkurziami a krúžkovou činnosťou. Teoretické vedomosti žiakov podporovali učitelia praktickými činnosťami – spracovávanie referátov, využívaním internetových stránok, zapájaním sa do olympiád a rôznych súťaží, exkurzie a výlety do prírody, cvičenia v prírode. Výbornou príležitosťou pre pozitívne ovplyvnenie postojov žiakov k životnému prostrediu boli aj školy v prírode. Jednotlivé vyučovacie výsledky uvádzam v tabuľkách.
Hodnotenie tried s rozšíreným vyučovaním:
V školskom roku 2011/2012 sme nemali žiadnu triedu s rozšíreným vyučovaním. Náš školský vzdelávací program je zameraný na jazyky – anglický a francúzsky a telesnú výchovu. Niektoré nejazykové predmety vyučujeme formou CLIL (Content and Language Integradet Learning). Vo všetkých triedach vyučujú kvalifikovaní učitelia. O tom, že zabezpečujú kvalitné jazykové vzdelávanie žiakov svedčia ich úspechy v  krajských a obvodných súťažiach. 
Kvalifikovanosť  učiteľov :
- všetci učitelia sú kvalifikovaní, ale 20 hodín ( Vv, Hv,  On, Etv) bolo odučených neodborne z dôvodu doplnenia úväzkov jednotlivých učiteľov ( máme iba po jednej triede v jednom ročníku ).
Najvýznamnejšie  úspechy  školy : 
Matematická olympiáda – okresné kolo 1.miesto, druhé  a tretie miesto v okresnom kole Hviezdoslavov Kubín a popredné umiestnenia v športových súťažiach ako hádzaná, volejbal, basketbal, florbal. Najvýznamnejším úspechom je každoročné uskutočnenie školskej Akadémie, ktorá sa tento rok uskutočnila na SK na Vajnorskej ulici.  Na tejto akcii sa svojim programom prezentovali všetci žiaci našej školy spoločne s francúzskymi žiakmi, na ktorých sa prišlo pozrieť 350 zvedavcov zo strany rodičov, príbuzných a priateľov školy.
Spolupráca  s  mestskou  časťou :
Ako každý rok aj tento rok bola spolupráca na veľmi dobrej úrovni.  Pravidelne sme sa stretávali na aktívoch riaditeľov, kde sme rozoberali všetky problémy.  Taktiež sa stretávali metodičky jednotlivých predmetov na svojich zasadnutiach, kde sa venovali výchovno-
vzdelávacím problémom. Naša škola má 2 metodikov, a to pre Slovenský jazyk a literatúru p. Olejkovú Z. a pre materské školy p. Adámkovú E. Naši žiaci sa zúčastňovali akcií organizovaných mestskou časťou, napr. MISS a BOY, prezentácia svojej školy v Polus City Center, Deň otvorených dverí v prezidentskom paláci, Deň detí na Kuchajde a samozrejme všetkých športový akcií a olympiád. Kladne hodnotíme aj finančný príspevok na lyžiarsky kurz a plávanie pre našich žiakov, poskytovanie rôznych druhov pomoci pre deti zo sociálne slabších rodín. Spolupracujeme s Televíziou Nové Mesto a mesačníkom Hlas Nového Mesta, kde sme mohli prezentovať naše školské úspechy. Ostatné oddelenia na miestnom 

úrade nám boli vždy ochotné pomôcť a všetkým zamestnancom úradu ďakujem za spoluprácu.
Spolupráca  s  inými  inštitúciami: 	
Spolupráca s inými inštitúciami je pre školu veľmi osožná a na výbornej úrovni. Najviac spolupracujeme so Školským športovým klubom JRM pri ZŠ – deti pravidelne navštevujú tenisový, volejbalový a tanečný krúžok. Z našej školy do krúžkov chodilo 67 detí. Ďalej spolupracujeme so združením rodičov školy, s Domom kultúry na Stromovej, Kultúrnym strediskom na Vajnorskej, Pedagogicko -  psychologickou poradňou, Centrom výchovy a psychologickej prevencie, Francúzskym a Maďarským veľvyslanectvom, Poľským kultúrnym strediskom, Združením francúzskych rodičov, Policajným zborom na Jahodovej a Šancovej ulici, Volejbalovým klubom polície, Slovenským národným múzeom, Daphne – ústavom pre aplikovanú ekológiu, Živica, OZ Tatry , útulkom zvierat v Dúbravke, s Centrom voľného času. 
Činnosť  materskej  školy : 
Hlavným cieľom predprimárneho vzdelávania bolo dosiahnúť  optimálnu perceptuálno-motorickú, kognitívnu a sociálno-emočnú úroveň ako základ pripravenosti na školské vzdelávanie a na život v spoločnosti. Východiskom pre nás bola jedinečnosť dieťaťa, aktívne učenie a jeho začleňovanie sa do skupiny a kolektívu. Vo výchove a vzdelávaní sme uplatňovali tematické učenie a učenie v projektoch. V súlade so Štátnym vzdelávacím programom ISCED 0 sme vytvorili Školský vzdelávací program „Poď sa so mnou hrať“a učebné osnovy.  Učebné osnovy  obsahovali tematické okruhy , vzdelávacie oblasti, obsahové štandardy, výkonové štandardy a kompetencie. Pri plánovaní sme rešpektovali integráciu tematických okruhov  a vzdelávacích oblastí. Obsahom organizačných foriem dňa v MŠ boli činnosti dieťaťa a spoločné činnosti učiteľa a dieťaťa. Pri striedaní denných činností sme rešpektovali: pravidelnosť, dôslednosť, optimálny biorytmus, bezstresové prostredie. V dennom poriadku sme kládli dôležitý akcent na starostlivosť o zdravie detí.
V jednotlivých triedach boli účelne usporiadané činnosti primerané veku. V materskej škole sme organizovali život detí s rešpektovaním vekových a individuálnych osobitostí detí. Vymedzili sme striedanie činností, ktoré sa týkajú životosprávy a ďalších činností, ktoré zabezpečujú plynulý globálny rozvoj dieťaťa. Poskytli sme deťom priestor pre pokojný, bezpečný,  zmysluplný, aktívny a tvorivý pobyt  v materskej škole. Denný poriadok obsahoval nasledovné organizačné formy dňa: hry a hrové činnosti, pohybové a relaxačné cvičenia, pobyt vonku, odpočinok, činnosti zabezpečujúce životosprávu, edukačné aktivity. 
Činnosť ŠKD:
S deťmi sme sa počas činnosti v ŠKD venovali týmto oblastiam: telovýchovnej  a športovej, pracovno-technickej, spoločensko-vednej, esteticko-výchovnej a  prírodovedno-environmentálnej. Počas prípravy na vyučovanie sme k deťom pristupovali individuálne a priebežne kontrolovali ich prácu. Pri riešení zložitých úloh sme si objasnili problém, následným podnecovaním k správnej odpovedi sme sa snažili nájsť riešenie, prípadne viac riešení úlohy. Počas roka sme zvyšovali nároky na samostatnosť pri práci. Neustálosť podnetov, poukazovaním na hĺbku riešenia, možnostiach využitia témy sme zvyšovali kvalitu prípravy na vyučovanie. Kultivovali sme jazykový, písomný prejav a prehľadnosť a estetickosť konečnej práce.
Východiská  pre  budúci  školský  rok :
Naďalej pokračovať v rámcovom školskom vzdelávacom programe, vyučovanie Fj zabezpečiť francúzskymi lektormi, pokračovať v spolupráci s francúzskou školou vo výchovno-vzdelávacom procese, ŠKD a v spoločných akciách, Zavádzať nové metódy vyučovania formou IKT, napr. interaktívnej tabule do vyučovacieho procesu , integrované vyučovanie cudzích jazykov a nejazykových predmetov formou CLIL (Content and Language Integradet Learning), Samozrejme chceme pokračovať v projektoch – Zelená škola , Otvorená škola, Comenius, Správaj sa normálne. Vzhľadom na to, že máme nižšie počty žiakov v triedach – môžeme sa dôsledne venovať nadaným žiakom i žiakom so špeciálnymi výchovno - vzdelávacími potrebami.  V rámci MŠ - pokračovať v krúžkovej činnosti, tvorba školského programu.
Základná škola s materskou školou, Česká 10,       príloha  2/8
   		                 			                     šk. rok 2011/2012             
         Záverečná správa                    	
Výchovná  oblasť :
Hlavné úlohy školy v školskom roku 2011/2012 vyplývali z Pedagogicko – organizačných   pokynov MŠ SR, z dlhodobého  zamerania školy a z princípov Školského vzdelávacieho programu s názvom „ Škola – brána do života “. Jedným z cieľov výchovy a vzdelávania žiakov v našej škole bolo poskytnúť žiakom nie hotové recepty na riešenie životných situácií, ale pomáhať im pri nadobúdaní zodpovednosti za vlastné konanie, poodhaľovať im tajomstvá sebavýchovy, slobody, morálky a pomáhať hľadať ľudské hodnoty. Bolo dôležité, aby osvojené vedomosti a zručnosti vedeli žiaci vždy správne použiť, aby si rozvíjali kľúčové spôsobilosti, aby boli komunikatívni, flexibilní, tvoriví, vedeli si nielen vyhľadávať informácie, ale aj ich spracovať a použiť, vedeli prezentovať svoju prácu a pod. Škola umožnila rozvoj každému žiakovi podľa jeho schopností, zabezpečila podmienky na vzdelávanie žiakov so špeciálnymi výchovno-vzdelávacími potrebami, triedni učitelia v spolupráci s Centrom pedagogicko-psychologického poradenstva a prevencie na Hubeného 25 v Bratislave vypracovali individuálny plán pre vzdelávanie začlenených žiakov. Výchovno-vzdelávací proces sa realizoval prostredníctvom nových foriem a metód práce, v duchu demokracie a humanizmu. Podporovali sme talentovaných žiakov, pomocnú ruku sme podali i slaboprospievajúcim žiakom. K dôležitým úlohám školy patrilo zabezpečenie kvalitnej prípravy žiakov v cudzích jazykoch, rozvíjanie hudobného talentu nadaných detí, zvýšenie gramotnosti v oblasti IKT žiakov i učiteľov, v ďalších školských rokoch by sme chceli rozvíjať medzinárodnú spoluprácu so školami v projekte Comenius. Veľký dôraz sme kládli od začiatku školského roka na vytvorenie dobrého kolektívu v triedach, na rozvíjanie sebapoznania a sebahodnotenia žiaka. Našim cieľom bolo naučiť žiakov učiť sa tak, aby každý žiak mohol v škole zažiť úspech, aby spoznal svoje silné i svoje slabé stránky. V spolupráci s rodičmi sme  sa snažili zo žiakov vychovať pracovitých a zodpovedných ľudí, ktorí sú pripravení všestranne do života. V predmetoch občianska a etická výchova sme venovali intenzívnu pozornosť oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Kládli sme dôraz na výchovu k právnemu vedomiu, demokracii, mravným hodnotám a prosociálnemu cíteniu aj v ostatných vyučovacích predmetoch. Výchovné problémy žiakov školy boli riešené s výchovnou poradkyňou (príp. aj s psychologičkou) za účasti rodičov žiakov, triedneho učiteľa, zástupcu vedenia školy, prípadne sociálneho kurátora. V škole pracoval koordinátor prevencie drogových závislostí. V mimovyučovacom čase navštevovali naši žiaci krúžky: Mladí záchranári, Pohybové hry, Stolný tenis, Basketbal, Florbal, Badminton, Tanečný krúžok, Anglický jazyk, Španielčina, Hovoríme po rusky, Klub čitateľov, Počítač – môj kamarát, Cvičenia z matematiky, Cvičenia zo slovenského jazyka a oddelenia ZUŠ.  V škole funguje školské športové stredisko so zameraním na volejbal.
Vzdelávacia  oblasť :
Výchovno-vzdelávací proces sa realizoval v triedach 1. stupňa ZŠ a v V.A, VI.A, VII.A a VIII.A podľa Školského vzdelávacieho programu s názvom „ Škola – brána do života “, v  triede IX.A podľa  variantu  RvCj v 5.- 9.ročníku. Činnosť školy vo vzdelávacom procese bola zameraná na zvyšovanie vedomostnej úrovne žiakov, ich komunikatívnych zručností, na rozvoj schopností tvorivého riešenia problémov, podnecovanie tvorivej aktivity žiakov a ich  praktických zručností. Úzka spolupráca bola medzi vyučujúcimi 1. a 2. stupňa, hlavne v predmetoch slovenský jazyk, anglický jazyk a matematika, o čom svedčia spoločné stretnutia MZ a PK zamerané na zabezpečenie bezproblémového  prechodu žiakov zo 4. do 5. ročníka. V tomto školskom roku sme z cudzích jazykov vyučovali anglický jazyk a ruský jazyk. Východiskom pre zisťovanie vedomostnej úrovne žiakov boli čiastkové previerky zamerané na zvládnutie jednotlivých tematických celkov  a ich rozbor. Kladnou motiváciou sme smerovali k tomu, aby pochopili, že teória je nevyhnutná pri riešení praktických úloh a že žiadne odvetvie sa nezaobíde bez matematických vedomostí. Pre zvýšenie záujmu 

žiakov o jednotlivé predmety sme vo väčšej miere využívali IKT na vyučovacích hodinách. Niektoré vyučovacie hodiny boli realizované pomocou interaktívnych tabúľ. Individuálne 

sme pristupovali k prospechovo slabším žiakom, ale i k talentovaným žiakom, ktorých sme zapájali do prírodovedných, matematických i umeleckých súťaží. Viacerí z nich úspešne reprezentovali školu v regionálnych i krajských súťažiach. Škola zorganizovala školu v prírode pre 42 žiakov 1. stupňa, lyžiarsky kurz pre žiakov 2. stupňa a plávanie a korčuľovanie pre deti v Školskom klube detí.
Hodnotenie tried s rozšíreným vyučovaním:
V školskom roku 2011/2012 sme pokračovali v realizácii hudobnej výchovy s rozšíreným obsahom. Súčasťou vyučovania hudobnej výchovy v triedach s rozšíreným obsahom bola i hra na zobcovej flaute. Hudobná výchova sa vyučovala i v prepojení na kultivovanosť pohybového prejavu detí prostredníctvom hier a tancov, žiaci sa učili poznávať folklór, zvyky a obyčaje nielen nášho národa, ale aj iných národov. Žiaci získavali základy hudobnej kultúry a estetickej výchovy, čo pozitívne vplývalo na všestranný rozvoj ich osobnosti. Žiaci v triedach s rozšíreným obsahom hudobnej výchovy pripravovali otvorené hodiny pre rodičov, štvrtáci nacvičili hudobnú rozprávku, piataci muzikál. 
Činnosť  ŠKD :
Environmentálna výchova sa prelínala všetkými činnosťami v ŠKD v priebehu celého školského roka. V herniach prebiehal triedený zber odpadu, recyklácia odpadu (odpadový materiál použili na zhotovovanie šarkanov a rôznych iných výrobkov). Telesný rozvoj osobnosti si deti rozvíjali pomocou športových hier a súťaží, duševný rozvoj zasa vhodnou psychohygienou, návštevami výstav, vernisáží a knižnice. V septembri sa uskutočnil plavecký výcvik, na ktorom sa zúčastnilo 16 detí. Počas školského roku ŠKD organizoval nasledovné akcie – Šarkaniáda, Tvorítko, Karneval, Športová olympiáda detí ŠKD. Deti ŠKD sa pravidelne zúčastňovali výstav a akcií organizovaných SK na Vajnorskej ul. 
Kvalifikovanosť  učiteľov :
Jednotlivé vyučovacie predmety boli na oboch stupňoch ZŠ odučené kvalifikovanými učiteľmi. 
Najvýznamnejšie  úspechy  školy : príloha č. 6,7,8.
Spolupráca  s  mestskou  časťou :
Tradíciou sa stalo odovzdávanie knižných publikácií prváčikom v prvý deň ich nástupu do školy za priamej respektíve delegovanej účasti starostu mestskej časti. V ekonomickej oblasti je spolupráca s mestskou časťou na veľmi dobrej úrovni. 
Naši žiaci sa zúčastňovali akcií organizovaných mestskou časťou, napr. Novomestský Mikuláš, rozsvietenie vianočného stromčeka, uvítanie detí do života, MISS a BOY, Novomestský škovránok, vynášanie Moreny – zvykoslovné pásmo na Kuchajde MDD, otvorenie kultúrneho leta na Kuchajde.
Spolupráca  s  inými  inštitúciami 
ZUŠ Hálkova, Klub dôchodcov na Športovej ulici, Stredisko kultúry na Vajnorskej ul., Knižnica na Kutuzovovej ul.,	Slovenská filharmónia, Pedagogická fakulta UK, Policajný zbor SR,CVČ Hlinícka , Polus City Center .
Činnosť  materských  škôl : 
MŠ vytvárali deťom základy zdravého životného štýlu – zmysluplné využívanie voľného času smerujúce k utváraniu emocionálnej a sociálnej gramotnosti, k vypestovaniu návyku pravidelnej telesnej aktivity, tvorivého estetického cítenia a sebavyjadrovania. Cieľom bolo rozvíjanie osobnosti dieťaťa zamerané na plynulý prechod detí do ZŠ realizovaný prostredníctvom rozmanitých aktivít. Deti predškolského veku sa oboznamovali s anglickým jazykom. Obidve MŠ sú zapojené do projektu Škola podporujúca zdravie.
Projekty:
Infovek, Škola podporujúca zdravie, Baterky na správnom mieste, Modrá škola – voda pre budúcnosť, Recyklohry, Mlieko v školách, Hudobná akadémia, Správaj sa normálne, Športové poukazy  - pilotný projekt pre školy, Modernizácia vyučovacieho procesu na ZŠ.

Základná škola  s materskou školou, Jeséniova 54       príloha 3/8
                                                                                 šk. rok 2011/2012
         Záverečná správa                    	

Výchovná  oblasť:
Základná škola s materskou školou sa nachádza v prostredí bratislavského lesoparku, čo podporuje zdravie detí všetkých vekových skupín.  Vďaka rodinnej  atmosfére a výbornému vzťahu   učiteľ – žiak – rodič  škola vytvára  správne predpoklady pre všestranný  vývin každého dieťaťa. Uskutočnili sme množstvo akcií v spolupráci s rodičmi a priateľmi školy. Rodičia sú pravidelne informovaní o správaní a prospechu žiakov, aj formou internetovej žiackej knižky, čím sa snažíme predchádzať  neskorším konfliktom a problémom.
Aktivity školy formovala dlhoročná skúsenosť, neustále obohacovaná vďaka úsiliu a zápalu tímu školy o inovatívne projekty a nové formy neformálneho vzdelávania. Za úspech považujeme to, že sa nám darí vytvárať stimulujúce prostredie, v ktorom je získavanie životných zručností a formovanie hodnôt a postojov žiakov rovnako dôležité ako ich akademický progres. Na škole pracuje množstvo krúžkov: Relaxačný krúžok , EKO krúžok , Keramický krúžok, Roztlieskavačky,  Hokejbal, Futbal, Fotografický krúžok, Výtvarný krúžok, Dramatický krúžok, Internetový krúžok , Cvičenia z matematiky, Cvičenia zo slovenského jazyka, Spevácky krúžok, Krúžok mladých novinárov. Aj v tomto školskom roku sme zorganizovali školy v prírode, lyžiarsky výcvik, korčuliarsky a plavecký kurz. Súčasťou profilácie školy je venovanie sa aktívnemu športu. Žiaci školy využívajú tzv. „telocvičňu v prírode“ (ihrisko s umelým trávnikom, preliezky, kladinu, lezeckú stenu...), svoju kondíciu získavajú a upevňujú v kondičnej telocvični. Žiakov vedieme k hrdosti na regionálnu príslušnosť a dejiny nášho národa pravidelnými besedami s priamymi účastníkmi SNP a s autormi literárnych diel, k dodržiavaniu tradičných zvykov jarného slnovratu – pečenie medovníkov, maľovanie veľkonočných kraslíc. Zúčastnili sme sa viacerých akcií: exkurzie, divadelné predstavenia, krsty detských kníh, návšteva Bratislavského hradu, Noc v knižnici, vystúpenia v Klube dôchodcov…
Vzdelávacia  oblasť: 
V zmysle  Školského zákona č. 245/2008 Z.z. o výchove a vzdelávaní  sa vyučuje od  školského roku 2008/2009 anglický jazyk v rozsahu 3-5 vyučovacích hodín týždenne a nemecký jazyk v rozsahu 1 hodiny týždenne už od 1.ročníka. K rozvoju jazykových kompetencií výrazne napomáha aj organizácia tzv. „Anglických týždňov“ v spolupráci s „native lektormi“. Pri vzdelávaní žiakov uplatňujeme moderné vyučovacie metódy s využitím internetu a výpočtovej techniky. Vzdelanostná úroveň žiakov v tomto školskom roku  je porovnateľná s dosiahnutými výsledkami z predchádzajúcich rokov. 
Kvalifikovanosť  učiteľov :
Všetci pedagógovia sú kvalifikovaní, niektoré predmety na škole sú vyučované neodborne vzhľadom na špecifickosť školy (malá škola – nízky počet vyučovacích hodín).
Najvýznamnejšie  úspechy  školy : príloha č.6,7,8 
Spolupráca  s  mestskou  časťou :
 Spolupráca s mestskou časťou je na veľmi dobrej úrovni, či už ide o metodickú kooperáciu, alebo ekonomickú oblasť.  Deti sa radi zúčastňujú podujatí, ako sú: MDD na Kuchajde,  MISS a BOY, športové súťaže,... Potešili nás knižné dary od p. starostu pre prváčikov, finančné podpory na lyžiarsky kurz a plávanie, ako aj mnoho ďalších aktivít.
Spolupráca  s  inými  inštitúciami :
Škola úzko spolupracovala okrem Miestneho úradu Bratislava Nové Mesto s Kultúrnym strediskom na Vajnorskej ulici, s Knižnicou na Jeséniovej a Pionierskej ulici, s Klubom dôchodcov na Jeséniovej ulici a na Stromovej ulici, s Červeným krížom, s políciou na Jahodovej ulici, so Zväzom protifašistických bojovníkov, Hydrometeorologickým ústavom. V rámci spolupráce s rodičmi sme uskutočnili : Slávnostnú akadémiu a výročný ples pri príležitosti 80.výročia založenia školy, Slávnosť tekvíc, Dni otvorených dverí; vianočné besiedky,  na ktorých sa veľmi radi zúčastňovali nielen deti, ale aj rodičia. Naše aktivity sme prezentovali aj prostredníctvom Hlasu Nového

Mesta,  v televíziách   JOJ a Nové Mesto.
Činnosť  materskej  školy : 
Výchovno-vzdelávacia činnosť prebieha v jednotlivých heterogenných triedach. Heterogénne triedy sa osvedčili, deti sú ohľaduplnejšie, rôzne vekové skupiny sa navzájom tolerujú a pomáhajú si. Výchovno-vzdelávacia práca je náročnejšia v porovnaní s homogénnou triedou, plánuje sa pre dve vekové skupiny podľa vekového zloženia detí v triede, ale výsledky sú kvalitné a dobré. 
Počas celého školského roka prebieha projekt BUBO, čo znamená každodenné cvičenie detí na jednoduchom náradí. 
Aktivity MŠ: jesenná brigáda, Slávnosť svetlonosov, Vianoce v záhrade, karneval, oboznamovanie s poľnými, lesnými, vodnými živými zvieratami, Vítanie jar,  Záhradná slávnosť, rozlúčka s predškolákmi, Hľadanie pokladu, vozenie na poníkoch, divadelné predstavenia, korčuliarsky výcvik.
Projekty ZŠ:
Škola podporujúca zdravie,  BUBO, Infovek,, Zodpovedne, Správaj sa normálne, Plattforma 11+, ,  Dobrá novina., Ekodni jar, jeseň,  Zem – miesto pre všetkých....
Už niekoľko rokov škola pracuje na environmentálnom projekte „Flóra a fauna Koliby“. Profiláciu školy  doplňujú  každoročne aj aktivity : Deň exkuzií,  Deň dobra, Deň narcisov, Challange Day, Farebný týždeň, Klobúková party, Z truhlice starých materi, Krumplák 2011,  ktoré robia naše deti lepšími a nás všetkých vnímavejšími. 	
Projekty MŠ: 
Projekt Škola podporujúca zdravie, Práca s Lego –dacta učebňou, Počítače KIDS SMARTS, IBM.  Bubo,   Bezpečnosť pre predškoláka, v spolupráci s KNM prebehol projekt na posilnenie predčitateľskej a čitateľskej gramotnosti.
Výsledky  inšpekcie:
Boli prevedené pravidelné hygienické a požiarne kontroly, prebehla tematická inšpekcia zameraná na súlad ŠVP so ŠkVP, neboli zistené žiadne závažné nedostatky.
Východiská  pre  budúci  školský  rok :
-	pokračovať v plnení projektov Infovek, Zdravá škola a Otvorená škola, a aktívne sa zúčastňovať na príprave a realizácii nových projektov,
-	podporovať  vzdelávanie zamestnancov.
-	naďalej skvalitňovať spoluprácu s inými inštitúciami aj v oblasti sponzorstva,
-	v materiálnej oblasti sa zamerať na získanie nových učebných priestorov z dôvodu neustále rastúceho záujmu o našu ZŠ s MŠ
Základná škola:         
-	naďalej podporovať zvyšovanie  jazykových kompetencií žiakov prostredníctvom „native – lektorov AJ“ počas „Anglických týždňov“, 
-	uskutočniť „Nemecké dni“ za účelom zvýšenia jazykových kompetencií z NJ,
-	venovať pozornosť adaptácii žiakov prvého ročníka,
-	zodpovedne  pripraviť žiakov končiacich povinnú školskú dochádzku na celoplošné testovanie deviatakov a na plynulý prechod na SŠ,
-	podporovať žiakov vo vydávaní časopisu Kolibáčik,
-	naďalej podporovať širokospektrálnu krúžkovú činnosť, 
-	zamerať sa na rozvíjanie finančnej gramotnosti žiakov,
-	v materiálnej oblasti sa zamerať na vybudovanie chýbajúcej telocvične a dvoch tried, obnovu učební, nákup učebných pomôcok, zakúpenie nových edukačných programov, dobudovanie telocvične v prírode.
Materská škola: 
-	uplatňovať nové možnosti a spôsoby práce s deťmi s prihliadaním na vekové osobitosti
-	v materiálnej oblasti sa zamerať na obnovu fasády,  učební a na nákup učebných pomôcok.

Základná škola, Kalinčiakova 12,  BA              	            príloha 4/8
   							                 šk.rok 2011/2012
         Záverečná správa                    	
Výchovná  oblasť: Výchovná činnosť  prebiehala v súlade so vzdelávacím procesom. Hlavné úlohy školy v školskom roku 2011/2012 vyplývali z Pedagogicko-organizačných pokynov MŠ SR a Plánu práce školy. Naším  hlavným cieľom  bola zodpovedná výchova,  ktorá vychádzala z dlhodobého zamerania školy a princípov Školského vzdelávacieho programu  s názvom „Športom ku vzdelaniu“ (Prostredníctvom športu v duchu fair – play a olympijských ideálov k základom poznania seba a celého sveta), v ktorej sme  uprednostňovali hodnotový systém žiaka a snahu  predchádzať problémom správania. Výchovne sme na žiakov pôsobili prostredníctvom športu a projektov, kde sme v žiakoch pestovali národnú hrdosť,  zdravý spôsob života bez násilia a drog, podporovali kreativitu, manuálne zručnosti a zdôrazňovali sme dodržiavanie pravidiel v športe, hrať čistú hru, ochotu  pomáhať si. Výchovnými predmetmi sme rozvíjali estetické cítenie, kritické myslenie, sebaúctu a úctu k iným. Žiakov sme naučili poznať svoje práva nielen v škole, ale aj na verejnosti a spájať  práva s povinnosťou. Kládli sme dôraz na výchovu k demokracii, mravným hodnotám a prosociálnemu správaniu vo všetkých vyučovacích predmetoch. Učili sme ich diskutovať, vyjadriť svoj názor,  ale aj  rešpektovať názor a konanie iných. V žiakoch sme pestovali tolerantné správanie k starším, chorým a telesne postihnutým ľuďom. Problémy, ktoré vznikli vo výchove sme sa snažili riešiť okamžite na triednických hodinách a osobnými pohovormi so žiakmi, rodičmi, trénermi a v spolupráci so psychologičkami. 
Vzdelávacia  oblasť: Vyučovanie prebiehalo podľa ŠVP pre primárne a nižšie sekundárne vzdelávanie. V primárnom vzdelávaní ISCED 1 sme postupovali podľa štandardov ŠVP vo všetkých štyroch ročníkoch. Disponibilné hodiny v reformnom 4. ročníku sme využili na rozšírenie SJL s dotáciou 0,5 VH, o 1 VH sme posilnili vyučovanie MAT. Ostatné voliteľné hodiny sme pridelili našim novým predmetom (ŠkVP) nasledovne: 1 VH Slovensku v literatúre, 0,5 VH Prírodovede v pohybe a 2 VH Športovej príprave.  Všetci žiaci zvládli predpísané učivo na primeranej úrovni. Zvýšenú pozornosť sme venovali hlavne čítaniu s porozumením.  Čítali sme detské časopisy a doplnkovú literatúru rôzneho žánru, aby sme v žiakoch vzbudili záujem o čítanie. Podporovali sme rozvoj logického myslenia, samostatnosť, tvorivosť a do výučby sme zapájali  hrové formy.  U žiakov sme formovali aj vzťah k vlasti, materinskému jazyku, do vyučovania sme začlenili aj environmentálnu, rodinnú a dopravnú výchovu. Do všetkých predmetov sme vhodne začlenili prierezové tematiky. V rámci šport. prípravy sa všetci žiaci na 1.st. naučili korčuľovať a plávať,  pozorovať prírodu na turistických vychádzkach v rôznych ročných obdobiach. Pri hodnotení sme postupovali podľa Metodického pokynu č. 22/2011 na hodnotenie žiakov základnej školy. V 5. až 8.r. sme vyučovali podľa ŠVP - ISCED 2 pre nižšie sekundárne vzdelávanie s nasledovným využitím disponibilných hodín v reformnom 8. ročníku (1 VH sme pridali druhému cudziemu jazyku, 1 VH chémii, 0,5 VH matematike, 0,5 VH nášmu novému predmetu Základy športovej prípravy a 6 VH športovej príprave). Žiaci sa vzdelávali podľa učebných plánov a štandardov nového vzdelávacieho programu. Najväčším nedostatkom boli chýbajúce učebnice. V 9. ročníkoch sme postupovali v šport. triedach podľa uč. plánov pre triedy s rozšíreným vyučovaním šport. prípravy, v klasickej  triede sme vyučovali podľa variantu č. 3. V športových triedach sa žiaci formou  konverzácie zdokonaľovali v športovej terminológii. Vo vzdelávacom procese sme uplatňovali komunikáciu, praktické zručnosti, rozvíjali logické myslenie. Žiakov sme pravidelne preverovali vstupnými, výstupnými a polročnými testami. Vedomostnú úroveň žiakov sme dopĺňali návštevami múzeí, besedami, exkurziami a krúžkovou činnosťou. Celková  vedomostná úroveň na 2. stupni sa zhoršila. Aj naďalej mali žiaci najväčšie problémy vo fyzike, chémii, matematike a cudzích jazykoch. Žiaci strácajú záujem o učenie, čo sa odzrkadlilo aj na ich výsledných známkach. Na škole sme mali 14 žiakov začlenených s vývinovými poruchami učenia. Všetci pracovali podľa vopred vypracovaného individuálneho plánu. 
Hodnotenie tried s rozšíreným vyučovaním: Na škole máme 8 tried s rozšíreným vyučovaním športovej prípravy (4 triedy sú s rozšíreným vyučovaním všeobecnej šport. prípravy, 3 triedy so zameraním na ľadový hokej  a 1 trieda so zameraním na futbal). Vyučovací proces prebiehal v spolupráci s klubmi HC Slovan Bratislava a ŠK Slovan Bratislava. Práca učiteľov v športových triedach je veľmi náročná,  snažíme sa žiakom pomáhať. Športovci  z dôvodu turnajov a predohrávaných zápasov sú veľmi vyťažení, preto počas školského roka majú možnosť individuálne sa doučovať. Z pohľadu výsledkov dosiahnutých žiakmi športových tried klesá úroveň športovej výkonnosti. Je to spôsobené aj preťažovaním detí zo strany rodičov individuálnymi tréningami a nedostatočnou regeneráciou detského organizmu. Počas celého roka sme využívali priestory a areál  školy - veľkú, malú, zrkadlovú a úpolovú telocvičňu, posilňovňu, kardio-miestnosť, ihrisko s novým trávnikom a rehabilitačný bazén. 
Kvalifikovanosť  učiteľov: Vyučovanie bolo zabezpečené kvalifikovanými vyučujúcimi. Na 2. stupni sme neodborne vyučovali technické práce, etickú výchovu, informatiku a hudobnú výchovu. Vzdelávanie učiteľov prebiehalo podľa plánu kontinuálneho vzdelávania. Bolo doplnené zvyšovaním si kvalifikačného stupňa siedmych učiteľov (štyria si robia 1. atestáciu a traja 2. atestáciu). 
Najvýznamnejšie  úspechy  školy:
Futbal: Star. žiaci ŠFT 9 získali v celoslovenských majstrojstvách – 4. miesto 
Reprezentanti SR vo futbale U – 15 Petráš Daniel, Kurčík Christián a Pinte Patrik
                                                  U – 14 Fraňo Samuel 
Malý futbal: žiaci 5.-6. roč. v celoslovenskom kole - 5. m. 
Futbalová prípravka Kalinčiakova – Medzinárodný halový turnaj v Brumove – 1. miesto 
Hokej :  Starší žiaci B ŠHT získali   -  1. m.  v kraji ZsZĽH
Reprezentanti SR v hokeji: Maroš Lukáš a Vadovič Andrej
Hokejbal: Maier Patrik – 1. miesto na majstrovstvách sveta 16-ročných 
Florbal: chlapci 8. a 9. roč. - 6. m.  v celoslovenskom kole
               chlapci 6. a 7. roč. - 2. m. v kraji 
Hádzaná: dievčatá – 3. m. v kraji 
                  chlapci  - 2. m. v kraji
Klokan–zúčastnilo sa 28 žiakov-úspešný riešiteľ-M.Tvarožek (3.A) a M. Smoleniaková (2.A)	
Fyzikálna olympiáda - Čaputa 18. miesto v KK	
Pytagoriáda - 3. ročník: Tvarožek - 1. miesto	
Už tradične sme sa zapojili do akcie „Deň narcisov“ a vyzbierali sme 1941,35 €. Tento šk. rok 8 dobrovoľníkov počas týždňa Modrého gombíka, ktorý vyhlásil UNICEF, vyzbieralo 124 € na zabezpečenie pitnej vody a sanitácie pre deti v Zimbabwe. 58 detí školy absolvovalo školu v prírode . Aktívna bola aj práca v ŠKD. 
Spolupráca s mestskou časťou: Spolupráca s mestskou časťou bola na dobrej úrovni. Škola sa zapojila do rôznych akcií poriadaných oddelením kultúry a športu, ako aj akcií kultúrneho strediska a knižnice: Šarkaniáda, Tvorítko, Karneval, výchovné koncerty, Vynášanie „Letečka“ a topenie Moreny, Noc v knižnici, Jamping Jou – korčuliarska súťaž, Športová olympiáda,... Boli sme organizátormi viacerých športových súťaží pre ostatné školy z našej mestskej časti.   Pozitívne hodnotíme finančný príspevok na lyžiarsky a plavecký kurz a finančnú dotáciu sociálne slabším rodinám MČ.
Spolupráca  s  inými  inštitúciami:  FTVŠ UK Bratislava, Národné športové centrum, Centrum výchovy a ped. prevencie, Slovenský olympijský výbor, Liga proti rakovine, Múzeum telesnej kultúry,  Protidrogový fond,  športové zväzy, športové kluby
Projekty: Futbal to je hra, Florbal pre všetkých, Naučme deti korčuľovať a plávať, Správaj sa normálne, Športové osobnosti, Športoviská v okolí školy, Bratislavskí olympionici, Studničky, Detský čin roka.
Výsledky inšpekcie: V školskom roku 2011/12 sme nemali inšpekciu. 
Východiská pre budúci školský rok: Zavádzať nové metódy do vyučovacieho procesu, projektové vyučovanie, blokové vyučovanie. Začať pracovať s e-learningom. Vzbudiť záujem žiakov o jazyky od 1. ročníka a zachovať delenie na skupiny s max. počtom 15 žiakov. Zamerať sa na správanie žiakov. Doplniť spotrebný materiál a edukačné DVD do kabinetov.  Podporovať a rozvíjať aj nešportovú krúžkovú činnosť. Spolupracovať s ostatnými učiteli. Zabezpečiť bezproblémový prechod detí z MŠ do 1. ročníka a žiakov zo 4. do 5. ročníka. Apelovať na rodičov, aby viac kontrolovali svoje deti, pravidelne sa informovali na ich prospech a dohliadli na ich domácu prípravu. Doplniť knižný fond.

Základná škola  s materskou školou : Odborárska 2 príloha 5/8                       
   							               šk. rok 2011/2012
         Záverečná správa                    	
Výchovná  oblasť :
        Multikulturálne prostredie školy, ktoré tvoria deti rôznych národností si vyžaduje zvýšenú pozornosť v oblasti výchovy zameranú na problematiku rasizmu, diskriminácie, xenofóbie a antisemitizmu a ostatným prejavom intolerancie. Okrem toho výchovný proces je  zameraný na demokratizáciu a humanizáciu školy, na odstraňovanie direktívneho prístupu učiteľov k žiakom, na zapájanie detí do činností školy. V rámci boja proti drogám a kriminalite mládeže zabezpečujeme deťom záujmovú mimoškolskú činnosť.
Vzdelávacia  oblasť :
        Základná škola s materskou školou  je zameraná na rozšírené vyučovanie výtvarnej výchovy, anglického jazyka, španielskeho jazyka a nemeckého jazyka. Tento školský sme začali vyučovať vietnamský jazyk v rámci záujmovej činnosti detí. V spolupráci s MŠ SR a ŠPÚ je škola zaradená do experimentálneho overovania výučby cudzích jazykov metódou CLIL na 1.stupni ZŠ, čo znamená vyučovanie cudzích jazykov cez predmet a to hlavne v matematike a prírodovede. Spolupracujeme s Pedagogickou fakultou UK v Bratislave s katedrou  1.stupňa a výtvarnej výchovy v rámci pedagogickej praxe študentov.        
          V oblasti ďalšieho vzdelávania pedagogických zamestnancov sa učitelia zapojili do projektu „Modernizácia výchovno-vzdelávacieho  procesu na školách“, v rámci ktorého škola získala výpočtovú techniku a interaktívnu tabuľu. V súvislosti s výučbou cudzích jazykov učitelia sa zúčastňujú vzdelávania v zahraničí a v našej škole zas pôsobia zahraniční lektori.
Kvalifikovanosť  učiteľov :
       Odborné vyučovanie jednotlivých predmetov bolo zabezpečené kvalifikovanými učiteľmi. Vyučovanie anglického, španielskeho a nemeckého jazyka bolo zabezpečené našimi, ale aj externými učiteľmi. 
Najvýznamnejšie  úspechy  školy : prílohy č.6,7,8.
 * Literárne súťaže  :
- OK Šaliansky Maťko – 3. miesto (Terezka Spáčilová)
- OK Hviezdoslavov Kubín – 2. miesto (Samuel Pangrác)
- OK EVŠ (literárna časť) – 2.kategória –  1. miesto (Paulína Lešková), 3. miesto (M. Quam)
3.kategória – 1. miesto (Barbora Sláviková),  3. miesto (Lívia Rydzoňová)
Olympiáda zo Sj – 3.miesto – Veronika Molnárová
Olympiáda z Aj – 3.miesto – Veronika Červeňová
Bratislava moje mesto – ocenené – Nicol Pešková, Sandra Šolcová
BASIC – literárne práce – ocenené – Vlčíková, Magátová, Šolcová
* Matematika :
- OK matematickej olympiády Z7 – 2. miesto (Enkh Undral Enkh Bayar)
- OK matematickej olympiády Z5 – 3.miesto (Matúš Balogh),3.miesto (Natália Pavlovská)
- OK Pytagoriáda P3 – 3. miesto (Michal Balogh),  4. miesto (Erik Nadraský)
- OK Pytagoriáda P4 – 2. miesto (Martin Baumgartner)
- OK Pytagoriáda P5 – 7. miesto (Matúš Balogh)
- celoslovenská súťaž SEZAMKO – 4. miesto (Matúš Balogh)                    
- celoslovenská súťaž Matematické nebo – súťaž MAX ***  úspešný riešiteľ (Matúš Balogh)
- účasť na Matematickom klokanovi – 8 úspešných riešiteľov
- účasť na Pikopreteku – športovo-matematická súťaž
* Športové súťaže : 
- OK Gymnastický štvrboj – 2. miesto (družstvá),   1. miesto – jednotlivci (Ema Kuklovská)
- OK Hádzaná – 3. miesto (starší žiaci)
- OK Hádzaná – 3. miesto (staršie žiačky)
- OK Atletika –  2. miesto (družstvo – staršie žiačky)  5. miesto (družstvo – starší žiaci) 
- OK Floorbal –  3. miesto (mladší žiaci)

- OK Volejbal  – 3. miesto (družstvo chlapcov)

- Základná skupina Midimax volej – 1. miesto – postup na KK
- súťaž Slovenského zväzu orientačných športov – OK 
1. miesto – žiačky družstvá, 2. miesto – žiaci družstvá
* Výtvarné súťaže :
- OK EVŠ (výtvarná časť) – I. kategória – 3. miesto Dawid Piotr Sieczko)                                                                     
II kategória –  1. miesto (kolektívna práca: Hromec, Kollár,D. Pangrác a S. Pangrác)
                        2. miesto (Paulína Lešková)
* Spevácke súťaže :
- OK Slávik Slovenska 2012 – 3. miesto (Viktória Tížňovská)
- Novomestský škovránok    –  3. miesto (Martin Quam)
 * Ostatné súťaže :
- OK Biologická olympiáda -  3. miesto (Darina Hudecová)
- OK Geografická olympiáda – N.Pavlovská – úspešná riešit.
- OK Dejepisnej olympiády – M. Obrcian – úspešný riešiteľ
Spolupráca  s  mestskou  časťou :
      Spolupráca s mestskou časťou je veľmi dobrá.  V  pedagogickej oblasti je rozvinutá metodická činnosť a realizuje sa množstvo kvalitných podujatí. Deti sa veľmi tešia na podujatia, ako sú MDD na Kuchajde, Mikuláš, športové súťaže, noc v knižnici a iné aktivity.
Spolupráca  s  inými  inštitúciami :
     Škola aktívne spolupracovala s Ped-psych. poradňou pri diagnostikovaní detí s poruchami učenia a správania, s CVa PP, s Policajným zborom, z dôvodov prevencie v boji proti drogám a kriminalite mládeže. Pri organizovaní kultúrnych podujatí  s klubom dôchodcov, s radou školy, s občianskym združením, CVČ, kultúrnym strediskom a miestnou knižnicou. 
Činnosť  materskej  školy : 
     Materská škola sa v tomto školskom roku zamerala na výučbu anglického jazyka, výtvarnej výchovy, na tanečno-pohybové aktivity, divadelné predstavenia, športové aktivity. Cieľom edukačného pôsobenia bolo harmonické rozvíjanie detskej osobnosti a jeho stimulovanie k prejavu svojej identity, autonómie a kompetencií ako predpokladu dobrej prípravy plynulého prechodu detí do základnej školy.  Z výchovných pedagogických metód sa uplatňovali stimulačné, zo vzdelávacích prakticko – manipulačné a slovné. Z pedagogických prostriedkov prevládala hra, zážitkové učenie, umenie, pracovné aktivity, besiedky, oslavy, výlety.
Projekty:
Modernizácia výchovno-vzdelávacieho  procesu na školách,  Infovek,, Zdravá škola, Enviroprojekt, Spoznajme sa navzájom-spolupráca s vietnamskou komunitou.
Výsledky  inšpekcie : 
Uskutočnilo sa testovanie žiakov 4.ročníka v cudzom jazyku, v matematike a v prírodovede Štátnym pedagogickým ústavom - overovanie výsledkov vyučovania  metódy CLIL
Východiská  pre  budúci  školský  rok :
     V materskej škole naďalej rozvíjať výtvarný talent detí, ich pohybové aktivity zamerané na plávanie, korčuľovanie a atletiku. Pokračovať vo výučbe anglického jazyka, u detí vietnamskej národnosti zintenzívniť komunikáciu v slovenskom jazyku.
      V základnej škole – pokračovať v experimentálnom overovaní vyučovania cudzích jazykov metódou CLIL už na 2.stupni ZŠ, využívať odborné učebne výpočtovej techniky a internet na projektové vyučovanie a zapájať žiakov do projektov. Z dôvodov zvyšovania počtu detí v MŠ a ZŠ rozšíriť priestory oboch zariadení.

Základná škola  s materskou školou : Riazanská 75      príloha 6/8
   							                   šk.rok 2011/2012                     				Záverečná správa 
Výchovná oblasť:
Vo vedení nastala  od 31.01.2012 zmena a  zástupcom riaditeľky školy za pedagogickú činnosť sa stal  po výberovom konaní Mgr. Marián Trojčák, Mgr. Zuzana Rauová zostáva zástupkyňou riaditeľky školy pre mimoškolskú činnosť, ktorá zabezpečuje mimoškolské aktivity a spolupracuje so SZUŠArt Pegas. a ŠKD
Hlavné úlohy školy v šk. roku 2011/2012 - vychádzali z Pedagogicko-organizačných pokynov MŠ SR, ŠVP a SkVP Vo výchovných predmetoch sa venovala zvýšená pozornosť i problematike rasizmu, prejavom intolerancie, šikanovania, výchove k právnemu vedomiu, mravným hodnotám, environmentálnej výchove, drogovej prevencii a národnému povedomiu a vzťahom k vlastnej kultúre. Na formovanie správnych postojov žiakov využívame rôzne formy a aktivity: besedy, exkurzie, tematické výlety, projekt Správaj sa normálne, pravidelné návštevy výstav, múzeí, divadiel, ZOO, Detský čin roka. Výchovné problémy boli riešené v spolupráci s výchovnou poradkyňou, školskou psychologičkou a školskou špeciálnou pedagogičkou. 
Vzdelávacia oblasť
Vzdelávanie žiakov prvého, druhého, tretieho, štvrtého, piateho, šiesteho, siedmeho a ôsmeho ročníka bolo realizované ŠkVP v súčinnosti so ŠVP.V deviatom ročníku podľa učebných osnov a štandardov. Reformným bol 4 . ročník, kde v rámci ŠkVP bola upriamená pozornosť na SJL, M, ANJ, novým predmetom bola Výchova k sociálnym zručnostiam. Na l. stupni už tretí rok zavádzame vysokoefektívne učenie, kde uplatňujeme rannú kominitu, pracujeme pomocou mape mysle. Reformným ročníkom na 2. stupni je 8. ročník. Východiskom bolo posilnenie hlavných predmetov SJL, M, ANJ, v rámci rámcových učebných plánov v 5. ročníku, bola dotácia ANJ na 6 hodín, to znamená 4 hodiny gramatiky 2 hodiny konverzácie. Ďalej v rámci rámcových vzdelávacích plánov  využívame možnosť presunutia predmetov dejepis ako 2-hodinovka do 6. ročníka, chémia ako 2 hodinovka do 7. a 8. ročníka. Plnenie plánov bolo priebežne kontrolované na zasadnutiach MZ a PK. Druhý cudzí jazyk od 6. ročníka – ŠPJ. V rámci spolupráce s ŠPÚ sa postupne zavádzajú prvky cudzieho jazyka do predmetov prírodoveda, matematika, VV...Cudzí jazyk sme uplatňovali aj v činnostiach školského klubu detí. Na l. stupni sa zamerala pozornosť na zvyšovanie  počítačovej gramotnosti, preto pre žiakov 2. ročníka v rámci povinných predmetov využívame informatickú výchovu. Na škole začala pracovať okrem krúžkov aj mimoškolské aktivity v spolupráci so SZUŠ ART PEGAS. Do 11 záujmových krúžkov sa zapojilo takmer 90 percent žiakov. Počas celého školského roka každú stredu žiaci absolvovali plavecký kurz, ktorý absolvovalo 180 žiakov Okrem toho korčuľujeme, Žiaci sa zúčastnili v škole v prírode na Krahuliach – 68 žiakov..  
Hodnotenie tried s rozšíreným vyučovanínám
V školskom roku 2011/2012 do 1. ročníka nastúpilo 32 deti, preto bola otvorená I.A a I.B, pokračujeme v športových triedach zameraním na futbal v spolupráci FK Inter Bratislava.  Na základe rozšírenia ANJ a posilnenia M a SJL hodnotíme ako pozitívne, nakoľo sa to odzrkadlilo v písomných prácach, kde analýzou jednotlivých tém sa prijali opatrenia na zlepšenie zvzdelávacích výsledkov. . 
Kvalifikovanosť učiteľov
Vyučovanie hlavných predmetov bolo zabezpečené kvalifikovanými učiteľmi. učiteľka matematiky je zapojená do národného projektu Modernizácia vzdelávania na základných školách.  V rámci kontinuálního vzdelávania učitelia úspešne absolvovali vzdelávanie Škola, ktorej to myslí , Rešpektuj a buď rešpektovaný a iné formy vzdelávania, ktoré boli zahrnuté do plánu kontinuálního vzdelávania. . 
Najvýznamnejšie úspechy školy: prílohy č.6,7,8.
Spolupráca s mestskou časťou Škola sa aktívne zúčastňovala na akciách poriadaných našou mestskou časťou:  Súťaž vo varení,  podujatia v Kultúrnom stredisku Vajnorská (napr. súťaž Miss a Boy (1.miesto získal žiak našej školy), karneval a akcie Knižnice na 

Pionierskej ul. (napr. súťaž Povesti o hradoch a zámkoch).  Ceníme si pomoc mestskej polície, ktorá zabezpečuje ráno pred začiatkom vyučovania prechod žiakov cez frekventovanú Riazanskú ulicu. Pozitívne hodnotíme finančný príspevok na lyžiarsky kurz a finančnú dotáciu sociálne slabším rodinám MČ.
Spolupráca s inými inštitúciami Škola spolupracovala s Policajným zborom Bratislava III a sociálnou kurátorkou  - prevencia a riešenie prejavov problémového správania; s Nadávka pre deti Slovenska, so ŠKOLÁK klubom pri príprave a realizácii športových podujatí s Centrom pedagogicko-psychologického poradenstva a prevencie Bratislava III, s FK Inter Bratislava.
Činnosť materskej školy
Ku škole patria dve materské školy, MŠ Letná a MŠ Teplická. MŠ Letná mala v 5 triedach 110 detí, MŠ Teplická mala 4 triedy s 83 deťmi. MŠ sú zamerané na pohybovú výchovu, envirinmentálnu výchovu a jazyky. Týmto smerom boli zamerané aj konkrétne aktivity a činnosti a školský vzdelávací program predprimárneho vzdelávania. Hlavným cieľom výchovno-vzdelávacej činnosti bolo vytvárať u detí pozitívny, tvorivý a hodnotiaci vzťah k sebe, iným, rodine, umeniu , prírode, športu a životnému prostrediu. Učiteľka ZŠ hravou formou oboznamovala nové deti so základmi španielskeho jazyka a pokračovala s deťmi, ktoré sa oboznámili s týmto jazykom v predchádzajúcom roku. Deti sa oboznamovali aj s jazykom anglickým a prácou s počítačom.  Obe MŠ uskutočnili predplaveckú prípravu pre 48 detí a kurz korčuľovania pre 39 detí.
Projekty na škole
V II. polroku sme sa zamerali na integrované projektové vyučovanie. Takéto vyučovania boli zamerané na Svetlons, Medzinárodný deň knižníc, Deň Země alebo pijem vodu z vodovodu, okrem toho v spolupráci s Nadávkou deti Slovenska sme pripravili Narodenie Huga cez projekt čítam doma knihu pre moju rodinu.Týždeň hlasného čítania . Zapojili sme sa do projektu Detský čin roka, Správaj sa normálne (projekt s políciou), Olympijský festival detí a mládeže Slovenska. Projektovou metódou sme uskutočnili i Pasovanie prvákov do Cechu školského. V spolupráci s rodičmi sme pripravili vianočné a veľkonočné tvorivé dielne, ktoré sme ukončili balónkami šťastni, otvorili sme školu pre rodičov – Deň otvorených dverí 
Výsledky inšpekcie –  inšpekciu Testovanie 9 ZŠ.
Východiská pre budúci školský rokZapojiť sa do projektu „Škola, ktorej to myslí“ 2. časť a cez vysokoefektívne učenie pokračovať prvkami zážitkového učenia prostredníctvom predmetu tvorba k sociálnym zručnosti.  V projekte zavádzania CLIL metódy zaviesť komunikáciu v cudzom jazyku na hodinách M, prírodovedy, Vv v ročníkách 1.-5. Posilniť najdôležitejšie predmety M, Sj, cudzie jazyky, informatiku.Tak, aby sa zlepšila vzdelanostná úroveň školy Pracovať s denným programom (mapa mysle), zavedenie HEVI KLUBU – mimočítankové zážitkové čítanie, zaviesť blokové vyučovanie na I. stupni,  pokračovať v projektovom vyučovaní, pokračovať v integrovaných dňoch projektového vyučovania medzi prvým a druhým stupňom a zážitkovým učením privádzať žiakov k pozitívnemu mysleniu, pokračovať vo výučbe 2 cudzích jazykov, Spolupracovať s partnerskou školou v Anglicku za účelom výmenného pobytu. Zavedenie 3 cudzieho jazyka ako nepovinný predmet – nemecký, resp.  Ruský jazyk. Vytvorenie športovej triedy, pokračovať v predmete teóri a športu, v MŠ pokračovať v predprípravke „Ja som mladý futbalista“.V spolupráci s parlamentom mladých pracovať na interných projektoch (akadémie, oslavy učenia, noc s Christianom, mladý prieskumník, svetlonos, začíname v tvorivých  dielniach) aj v spolupráci s MŠ.
PROJEKTY:Škola, ktorej to myslí, Zelená škola – prostredníctvom enviromentálnej výchovy v spolupráci s miestnym úradom vytvoriť náučný chodník, Otvorená škola oblast športu, pre rodičov a širokú verejnosť,  zavedenie Dňa otvorených dverí, blokového a projektového vyučovania aj v MŠ, Zavedenie mesačných listov pre rodičov – slovné hodnotenia žiakov, Projekt čitateľská gramotnosť od 1. ročníka. Zlepšovanie imidžu školy prostredníctvom vydávania propagačného materiálu, spolupracovať s miestnymi, regionálnymi médiami.a celoštátnymi médiami.

Základná škola  s materskou školou : Sibírska 39   príloha 7/8 
								  šk.rok 2011/2012
Záverečná správa
                  
Výchovná  oblasť:
Hlavné úlohy školy v školskom roku 2011/2012 sa riadili Pedagogicko-organizačnými pokynmi pre školy a školské zariadenia, Štátnym  vzdelávacím  programom,  Školským vzdelávacím  programom a aktuálnymi učebnými osnovami. 
Vo výchovných predmetoch sme venovali pozornosť predchádzaniu všetkým formám diskriminácie, rasizmu, xenofóbie, antisemitizmu a ostatným prejavom intolerancie. Dôraz bol kladený na výchovu k právnemu vedomiu, demokracii, mravným  hodnotám. Výchovné problémy boli riešené v spolupráci s výchovnou poradkyňou, školskou psychologičkou a školským špeciálnym pedagógom. 
Žiakom bolo udelených 7 pochvál riaditeľom školy a 14 pokarhaní riaditeľom školy, 59 pochvál triednym učiteľom a 8 pokarhaní triednym učiteľom.  Udelená  bola znížená známka zo správania  2. stupňa 5 žiakom, 3. stupňa 2 žiakom a 4 stupňa 1 žiakovi. Plnenie výchovnej zložky bolo zabezpečené zosúladením plánov koordinátora Školy podporujúcej zdravie, Modrej školy, environmentálnej výchovy, výchovy k manželstvu a rodičovstvu, prevencie závislostí, výchovného poradcu, predmetových komisií a spoluprácou s inými inštitúciami. Žiaci sa v rámci výchovných programov zúčastnili mnohých akcií: exkurzie a výlety, návštevy  výstav, múzeí, divadelných a filmových predstavení, výchovných koncertov, knižníc a boli aktívni v charitatívnej a verejnoprospešnej oblasti (Deň narcisov, zbierka pre útulok zvierat,  akadémia pre dôchodcov, …). V rámci environmentálnej výchovy žiaci pracovali v projektoch: Deň vody, Deň Zeme, Voda v mojom živote, exkurzia do Devínskeho alúvia Moravy, SHMÚ a návšteva Ekotop-filmu. V rámci rozvoja finančnej gramotnosti sme sa zapojili do projektu Moja família. Škola spolupracuje s inštitúciou Internacional House, ktorá zabezpečuje  vyučovanie  anglického jazyka  zahraničnými lektormi.
V marci pod záštitou Konfuciovho inštitútu škola otvorila čínsku triedu, kde sa 52 žiakov a 5 rodičov oboznamovalo s  čínskym jazykom.
Vzdelávacia  oblasť:	
Vzdelávanie  žiakov sa riadilo  predpísanými učebnými plánmi, ktoré sme splnili. Na 1. stupni sme mali šesť tried, ktoré  sa vzdelávali v ISCED I. Na 2. stupni sa 4 triedy   vzdelávali v ISCED II a jedna trieda s rozšíreným vyučovaním anglického jazyka.  Na škole pracovalo 16 krúžkov záujmovej činnosti v mimovyučovacom čase. Z celkového počtu žiakov 202 na konci školského roka neprospeli 3 žiaci, 2 žiaci majú opravné skúšky v auguste, neklasifikovaných z dôvodu pobytu v zahraničí je 10.  
V školskom roku 2011/2012 bolo 6 žiakov  z V.A triedy prijatých na 8-ročné gymnáziá, dvaja žiaci VIII.A na 5 – ročné bilingválne gymnázium, jeden žiak na SOŠ a 18 žiakov     IX.A bolo  prijatých na stredné školy  (8 žiakov – G, 10 žiakov – SOŠ)
Činnosť  ŠKD:
ŠKD navštevovalo 105 žiakov 1. stupňa a 5 piatakov. Pracovali v 5 oddeleniach. Hlavným poslaním ŠKD bola nenáročná záujmová činnosť na uspokojenie a rozvíjanie záujmov detí v čase mimo vyučovania a prípravu na vyučovanie. U detí sme formovali tvorivý životný štýl, vnútornú motiváciu, emocionálnu inteligenciu, sociálne cítenie a hodnotovú orientáciu. Správanie detí a ich zmeny sme pravidelne monitorovali a riešili prvé príznaky agresívneho správania, psychického, či fyzického násilia. 

Kvalifikovanosť  učiteľov:
Všetci vyučujúci sú plne kvalifikovaní. Jedna učiteľka   sa vzdeláva v predmete anglický jazyk. 
Pedagógovia sa zúčastňovali  metodických stretnutí organizovaných metodikmi MČ Bratislava – Nové Mesto, prednášok a školení realizovaných prostredníctvom PPP s CVPP v priestoroch školy a organizovaných Metodickým centrom mesta Bratislavy. Z radov našich pedagógov 2 vyučujúce pracovali ako metodičky pre MČ, Bratislava – Nové Mesto, a to pre dejepis a občiansku náuku,  matematiku a výpočtovú techniku. 
Spolupráca  s  mestskou  časťou:
Prostredníctvom regionálnej televízie bola prezentovaná výchovno-vzdelávacia činnosť  školy, veľmi dobrá bola spolupráca s Mestskou knižnicou na Pionierskej a Strediskom kultúry na Vajnorskej ulici. MÚ poskytovala odbornú pomoc pri riadení školy, právne, legislatívne a ekonomické poradenstvo, spoluprácu a pomoc poslancov mestskej časti, metodické riadenie vyučovacích predmetov.
Spolupráca  s  inými  inštitúciami: Pri riešení pedagogicko-výchovných problémov sme spolupracovali s centrom PPP s CVPP na Hubeného ulici. Aktívne sme spolupracovali s Pedagogickou fakultou, s Policajným zborom, s Centrom voľného času,  s umeleckými agentúrami, s EKO- centrami, s environmentálnymi nadáciami, Stromom života, Ligou proti rakovine, s občianskymi združeniami Človek v ohrození, ZRPŠ, s Protidrogovým fondom a s Magistrátom Hlavného mesta. Za spoluprácu  s Pedagogickou fakultou    nám bol udelený titul Fakultná škola.
Činnosť  materskej  školy:
Naše dve materská školy sú štvortriedne s celodennou prevádzkou.
Vo výchovno-vzdelávacej oblasti sme  postupovali podľa Školského vzdelávacieho programu: Zvedavko objavuje svet v MŠ, Šuňavcova a Zelená deťom v MŠ, Legerského. Programu a terminológii boli prispôsobené aj plány v triedach. Vyhodnotenie výsledkov, formálnej a obsahovej stránky Programu bude východiskom pre Program na budúci školský rok. Vo výchovno-vzdelávacích činnostiach v materskej škole sme kládli dôraz na všestranný a harmonický rozvoj osobnosti a na plynulý prechod detí do ZŠ. Počas školského roka deti získali a využili dostatok poznatkov a informácií prostredníctvom poznávacích exkurzií a iných zážitkových foriem učenia. Deti majú vypestovaný aktívny a tvorivý vzťah k umeniu, pozitívny vzťah k svojmu zdraviu, k rodine a k zmysluplnému využívaniu voľného času. Disponujú správnymi hygienickými, pracovnými i kultúrnymi návykmi. Veľmi pozitívne hodnotíme pokračovanie  formy oboznamovania sa  detí s anglickým jazykom v každej triede. Prostredníctvom realizácie projektu „Bezpečne v živote i v hre“ sa deti zdokonalili v schopnosti bezpečne a zodpovedne sa správať a konať pri hre i v bežnom živote, čo si deti v praxi skúšajú na dopravnom ihrisku. V tomto školskom roku sme,  za finančnej podpory zriaďovateľa, vybavili naše materské školy interaktívnymi tabuľami. 
Projekty:
V tomto školskom roku sme boli úspešní v týchto projektoch: Postavme naše mesto na nohy 280 € (nevyčíslená práca 25 dobrovoľníkov), príspevok pána starostu na plavecký výcvik 160 €,  Sme 781,88 €, Boni Frukti 320,83 €, Elektronizácia a revitalizácia školských knižníc 3 000 €.
Východiská  pre  budúci  školský  rok:
Cieľavedome realizovať prípravu detí na vstup do ZŠ a rozvíjať oboznamovanie sa s anglickým jazykom. Dôsledne pripraviť a realizovať  školský výchovno-vzdelávací program v MŠ, ZŠ  a ŠKD. Pokračovať v krúžkovej činnosti, kvalitne pripraviť žiakov na Monitor a prijímacie skúšky na stredné školy, prehlbovať talent a schopnosti   žiakov ich zapájaním do rôznych súťaží a aktivít. 

Základná škola s materskou školou, Za kasárňou 2,    príloha  8/8
   						                    šk. rok 2011/2012            
Záverečná správa
Výchovná  oblasť :V šk.r. 2011/2012 sme postupovali v duchu  školskej reformy, princípov a cieľov humanistickej výchovy so zameraním na  rozvoj osobnosti a záujmov žiakov, a  to po stránke rozumovej, mravnej, etickej, estetickej, pracovnej a telesnej. Denne sme sa snažili vytvárať priaznivú školskú atmosféru, chrániť žiakov pred negatívnymi javmi, pričom sme  využívali rôzne formy a aktivity, stretávanie žiakov  rôznych národov, kultúr, náboženstiev v rámci medzinárodných projektov, vychádzky a exkurzie, výlety, školy v prírode, kurzy lyžiarske, plavecké a korčuľovania, návštevy filmových a divadelných predstavení v slovenskom, nemeckom a anglickom jazyku, ekumenických bohoslužieb, biblické čítania, kultúrne vystúpenia žiakov ako aj  rôzne športové súťaže a podujatia. Sledovali sme zdravý fyzický vývin detí a prevenciu obezity propagovaním zdravej výživy a organizovaním športových aktivít. Mimoriadnu pozornosť sme sústredili na protidrogovú prevenciu.
Vzdelávacia  oblasť : Žiakom  sme sa snažili poskytnúť poznatky, zručnosti a schopnosti v oblasti jazykovej, prírodovednej, spoločenskovednej, umeleckej, zdravotnej, dopravnej a športovej. Celkový študijný priemer je 1,35. 432 žiakov, t.j. 59,1 % ukončilo školský rok s vyznamenaním. Úspešnosť celoplošného testovania žiakov 9. ročníkov z matematiky bola 17,37 % a Sj 16,95 % nad celoslovenský priemer.100% žiakov z 9. ročníka bolo prijatých na stredné školy, 27 žiakov na gymnáziá,  29 na stredné odborné školy. Na bilingválne gymnáziá nám odchádzajú aj žiaci 5. a 8. ročníka, spolu  50 žiakov, čo svedčí o dobrej jazykovej pripravenosti našich žiakov. Prínosom pre vzdelávanie žiakov bola veľmi široká činnosť záujmových útvarov (44), ktoré navštevovalo 668 (92%)žiakov. Na škole pôsobí školský špeciálny i sociálny pedagóg – venujú sa predovšetkým 46 začleneným žiakom.  
Hodnotenie tried s jazykovým  vyučovaním: Našim žiakom poskytujeme intenzívne jazykové vyučovanie od prvého ročníka  - nemecký alebo anglický jazyk 4 hodiny týždenne, od piateho ročníka 2. cudzí jazyk /nemecký, anglický, taliansky, francúzsky/ 3 hodiny týždenne. Našim cieľom je, aby žiaci  po ukončení  9. ročníka získali jazykovú úroveň B1 v 1. Cj a úroveň A2 v 2. Cj. Učitelia, využívajú aktuálne IKT na interaktívnych tabuliach, v jazykových laboratóriách a počítačových triedach. Výučbu jazykov  podporujeme projektami so zahraničnými lektormi a partnerskými školami v Rakúsku. Naši žiaci úspešne reprezentovali školu v krajských a obvodných olympiádach Nj a Aj. Škola je zapojená do experimentálního overovania metódy CLIL na 1. stupni.
Kvalilifikovanosť  učiteľov: Všetci učitelia sú plne kvalifikovaní. V rámci plánu kontinuálneho vzdelávania pedagogických pracovníkov v tomto školskom roku 11 učiteľov získalo viac ako 30 kreditov,  5 učiteľov viac ako 60 kreditov. 
Najvýznamnejšie  úspechy  školy : Medzinárodná súťaž: Futbalový turnaj Oberschutzen Rakúsko 6.m.; Celoslovenská súťaž:  Gymnastická súťaž Teamgym 1.m., Gymnastický štvorboj 5.m.,7.m., Festival pohybových hier 1.m., Atletika Elán – jednotlivci 1.m.,2.m., 3.m., súťaž v IKT Bobor 4.m.,  GO- úspešná riešiteľka,  Krajská súťaž: GO 2.m.,4.m., ONj 2.m.,4.m., OAj 2.m., prednes poézie a prózy v Nj 2x1.m., BiblO 1.m., Kinderiáda- druž.-5.m., jednotl. 1.m.,4.m.,5.m., gymnastický štvorboj: jednotl. 2x1.m.,2.m., McDonald cup 5.m., ĽA 8.m. Okresná a regionálna súťaž: BO 3x1.m.,2.m., MO 6r.1.m., pytagoriáda 2.m, GO 2x1.,2.m., ONj 2x1.m., OAj 2x3.m.,DO 3.m., dejepisná súťaž  Historia magistra vitae – ocenený exponát, Novomestský škovránok 3x1.m., Európa v škole, lit.časť 2.m., Hviezdoslavov Kubín 2x 3.m., BiblO 5.m., Prvá pomoc 2.m.,4.m., gymnastický štvorboj  jednotl. 1.m.,   Na bicykli bezpečne 1.m., malý futbal 1.m.starší ž., vybíjaná 5.m, 8.m., Kinderiáda 2x1.,2.,3.m., ĽA 1.2.3.4.m., cezpoľný beh 3.m., mini hádzaná 4.m., festival pohybových hier 1.m., súťaž v korčuľovaní 1.m.,3.m., Šarkaniáda 2.m., Športové súťaže ŠKD -1.m.
Spolupráca  s  mestskou  časťou : MČ finančne zabezpečuje mnohé rekonštrukčné práce na všetkých zariadeniach školy, prostredníctvom metodikov odborne pomáha pri vytváraní školských vzdelávacích programov a organizovaní súťaží. Umožňuje využívať dopravné ihrisko na Exnárovej ul. a zabezpečuje bezpečný prechod žiakov ráno do školy.  Rodičia 

veľmi oceňujú  aj poskytovanie finančného príspevku a kníh pre prvákov,  finančného príspevku na kurzy lyžiarske, plavecké a kočuľovania. Zintenzívnila sa spolupráca s redakčnou radou časopisu Nové Mesto a  s miestnou televíziou.
Spolupráca  s  inými  inštitúciami : Rada školy a Združenie rodičov školy nás podporuje vo výchovno-vzdelávacom procese ako aj pri riešení materiálnych a finančných požiadaviek. Škola spolupracuje s Karpatsko-nemeckým spolkom organizovaním programov aj v priestoroch našej školy, s partnerskými školami v Rakúsku, Nemecku a v Českej republike, s Rakúskym inštitútom, s Goethe inštitútom, Univerzitou Viedeň, vydavateľstvom Hueber, Oxico. Za výbornú  spoluprácu  s PdF UK sme boli ocenení Pamätným listom UK.  Pravidelne navštevujeme kultúrne akcie organizované SK na Vajnorskej ul. Dobrú spoluprácu máme s CPPPaP,  OO PZ Bratislava - Nové Mesto, s Mestskou políciou, CVČ, s Hasičskou a záchrannou službou v Bratislave, Požiarnou stanicou na Hálkovej, Polus City Center,  s Miestnou knižnicou na Kutuzovovej a Pionierskej ul. a Klubom dôchodcov.
Činnosť  materskej  školy : MŠ je zameraná  na oboznamovanie detí s nemeckým jazykom vo všetkých triedach simultánnym spôsobom, podľa projektu Brúsime si jazýček nemčinou. Základná škola  poskytuje MŠ  kvalifikovanú učiteľku Nj pre celodenné jazykové vzdelávanie.V edukácii sme rozvíjali grafomotoriku, komunikáciu, predčitateľskú, jazykovú a  matematickú gramotnosť, s cieľom pozitívneho hodnotenia samého seba a iných. Prácou s počítačovou zostavou KitSmart, sme podporovali logické myslenie, základy prípravy pre výučbu Nj - programv sú v nemeckej mutácii. Okrem ZŠ spolupracujeme aj s CPPPaP, s mestskou knižnicou, so Šport Tempom, ZUŠ a agentúrou Wattsenglish. Plnili sme projekty enviromentálnej výchovy (voda, les, pole, kone), v spolupráci s nadáciou Pontis projekt Naše mesto a projekty  Z rozprávky do rozprávky, Vianočné besiedka, Fašiangy, Detská olympiáda, Výlet, Hurá leto, Rozlúčka.
ŠKD: Školský klub detí mal 17 oddelení pri počte 408 detí. Absolvovali sme mnoho (43) kultúrnych, športových a spoločenských súťaží a podujatí. Naplnili sme plán metodického združenia, naša činnosť sa odvíjala od výchovného plánu a výchovných osnov. Rozšírili sme akcie v rámci environmentálnej výchovy a to návštevou Zoo v spolupráci so spoločnosťou OLO, náučného chodníka na Železnej studničke v spolupráci s mestskými lesmi. Zúčastnili sme sa korčuliarskej súťaže pod záštitou občianskeho združenia Jumping Joe (1. a 3.miesto). Umiestnili  sme sa na súťažiach Tvorítko, Šarkaniáda, Športový deň, usporiadali sme mnoho výstav, napr. Deň Zeme, Deň knihy, Deň starších, spolupracovali sme s kinom Palace Cinemas Polus, s divadlami  BBD, Ludus, Babadlo, s požiarnikmi Starého mesta, pyrotechnikom, organizáciou Babuland a inými. 
Projekty: Najvýznamnejší projekt, do ktorého sme opäť zapojení je medzinárodný projekt Comenius. Ďalšie projekty boli zamerané na podporu jazykového vyučovania: Týždeň anglického jazyka, Týždeň nemeckého jazyka, Čítanie nám dáva krídla, Rozprávky v Nj, e Twinning, Education Quality, Didaktická efektívnosť CLIL metódy. V rámci týchto projektov prebiehalo vyučovanie v Aj alebo Nj v spolupráci so zahraničnými lektormi. Úspešní sme boli v projektoch zameraných na environmentálnu výchovu:  Výprava nádeje (1. m. v rámci bratislavského regióna, postup do semifinále), Recyklohry, (triedenie elektroodpadu), Separujeme na Kuchajde, Motýlia záhrada, Ekologická škola 21. storočia, Projektové vyučovanie so živými zvieratami. Zdravú výživu sme podporili projektmi: Školské mlieko RAJO, Mliečna desiata, Objav mlieko, Deň mlieka, Deň jablka. Okrem toho sme pokračovali v projektoch Virtuálny počítač pre každého žiaka, Európa v škole, Škola priateľská deťom , Školy pre Afriku, Správaj sa normálne. 
Výsledky  inšpekcie :V tomto školskom roku na škole nebola Štátna školská inšpekcia.
Východiská  pre  budúci  školský  rok : V oblasti výchovno-vzdelávacej: ZŠ – vyhodnotiť školský vzdelávací program; ponúkať výučbu talianskeho, francúzskeho a ruského jazyka; zvyšovať čitateľskú, matematickú a finančnú gramotnosť žiakov; experimentálne overovať metódu CLIL na 2.stupni, rozširovať oblasť športovo-záujmovej činnosti. MŠ – realizovať školský vzdelávací program pre MŠ so zameraním na Nj. V oblasti materiálno-technického vybavenia: ZŠ – pokračovať v rekonštrukcii budov a areálu školy; MŠ – doriešiť hygienické požiadavky pre spálne MŠ.